open-index/open-wikipedia-markdown huggingface dataset:
ৰাম্যা ৰাজ

**ৰাম্যা ৰাজ**, ওৰফে **ৰাগিণী**, এগৰাকী পূৰ্বৰ মালয়েছিয়ান অভিনেত্ৰী, যিয়ে তামিল চলচ্চিত্ৰত অভিনয় কৰিছিল। 

## কৰ্মজীৱন
তেওঁ *সান্দাই* চলচ্চিত্ৰত অভিনয়ৰ বাবে বিশেষভাৱে জনাজাত। ৰাম্যা অভিনেত্ৰী খোচবুৰ আত্মীয়, যাৰ আইতা খোচবুৰ ভগ্নী হিচাপে সম্পৰ্কিত। এই সম্পৰ্কটোৱে তেওঁক সুন্দৰ চিৰ বিপৰীতে অভিষেক কৰাৰ সুযোগ প্ৰদান কৰিছিল, যি খোচবুৰ স্বামী। *নানায়ম* চলচ্চিত্ৰত তেওঁৰ অভিনয় সম্পৰ্কে সমালোচকে কয়, "ৰাম্যা ৰাজৰ একাধিক চৰিত্ৰ আছে, আৰু তেওঁ সেয়া ন্যায়সংগতভাৱে নিপুণতাৰে পালন কৰিছে।" 

## চলচ্চিত্ৰ তালিকা

## বাহ্যিক সংযোগ
* ৰাম্যা ৰাজৰ চৰকাৰী ৱেবছাইট 
* 

## তথ্যসূত্ৰ

শ্ৰেণী:মালয়েছিয়া
শ্ৰেণী:তামিল চলচ্চিত্ৰৰ অভিনেত্ৰী
সংগীতা কৃষ্ণস্বামী

**সংগীতা কৃষ্ণস্বামী** এজনী মালয়েছিয়ান অভিনেত্ৰী আৰু মডেল। তেওঁ ভেঙ্কট প্ৰভুৰ হিট চলচ্চিত্ৰ *গোৱা*-ত অভিনয় কৰি কলিউডত নিজৰ উপস্থিতি জনায়। তাৰ পিছত তেওঁ *ZHA* চলচ্চিত্ৰত প্ৰধান মহিলা চৰিত্ৰত অভিনয় কৰে, য'ত কেইবাগৰাকী দক্ষিণ ভাৰতীয় অভিনেতাৰ সৈতে অভিনয় কৰিছিল। ২০১৫ চনত তেওঁ মালয়েছিয়াৰ তামিল চলচ্চিত্ৰ *ভেট্টি পাসাংগা* আৰু *ভেন্নিৰা ইৰাভুগাল*ত মুখ্য চৰিত্ৰত অভিনয় কৰে। *ভেন্নিৰা ইৰাভুগাল* মালয়েছিয়াৰ তামিল চলচ্চিত্ৰ হিচাপে ইউৰোপৰ কেইবাটাও চলচ্চিত্ৰ মহোৎসৱত প্ৰদৰ্শন কৰা হৈছিল আৰু *ন’ৰৱে তামিল চলচ্চিত্ৰ মহোৎসৱ*ত বিশেষ জুৰিৰ বঁটা লাভ কৰিছিল। পিছত, তেওঁ মালয়েছিয়ান কলাই উলগাম বঁটা ২০১৫-ত সকলো ৫টা শ্ৰেণীত বঁটা লাভ কৰিছিল। তেওঁ মালয়েছিয়াৰ চলচ্চিত্ৰ উদ্যোগৰ অন্যতম শীৰ্ষ অভিনেত্ৰী। 

তেওঁ মালয়েছিয়ান কলাই উলগাম বঁটা ২০১৫-ৰ শ্ৰেষ্ঠ অভিনেত্ৰী (চলচ্চিত্ৰ) আৰু টেলিছিৰিজৰ শাখাত বঁটা লাভ কৰে। ২০১৭ চনত *FFM 29* শ্ৰেষ্ঠ চলচ্চিত্ৰ বঁটা লাভ কৰা *আদিৱিৰাকু* চলচ্চিত্ৰত তেওঁৰ অভিনয়ে তেওঁক বৰ্ষৰ শ্ৰেষ্ঠ অভিনেত্ৰী বঁটা এনে পাই দিব। এই চলচ্চিত্ৰই মালয় ভাষাৰ চলচ্চিত্ৰত তেওঁৰ প্ৰথম প্ৰৱেশ চিহ্নিত কৰে, য'ত তেওঁ নৱাগত আৰু প্ৰথম মালয় ভাষাৰ ছবিত অভিনয় কৰি আনুগেৰাহ স্ক্ৰিন আৰু *কোৱালাম্পুৰ চলচ্চিত্ৰ সমালোচক বঁটা*তো বিজয়ী হয়। তেওঁ প্ৰথম মালয়েছিয়ান ভাৰতীয় আৰু প্ৰথম মহিলা অভিনেত্ৰী আছিল, যিয়ে একে বছৰত এই তিনিওটা বঁটা লাভ কৰিছিল। 

সাংগীতা কৃষ্ণস্বামী এগৰাকী মালয়েছিয়ান ভাৰতীয়। তেওঁ কোৱালাম্পুৰত জন্ম গ্ৰহণ কৰিছিল আৰু লণ্ডন বিশ্ববিদ্যালয়ত আইনৰ শিক্ষা গ্ৰহণ কৰিছিল। অধ্যয়নকালত তেওঁ মডেল হিচাপে নিজৰ কৰিয়াৰ আৰম্ভ কৰে, যেতিয়া তেওঁ Nikon-ৰ অনলাইন প্ৰচাৰৰ বাবে মডেলিংৰ অফাৰ পাইছিল। তেওঁ তামিল, মালয়, আৰু ইংৰাজী ভাষাত দক্ষ।

## বঁটা আৰু মনোনয়ন

## বাহ্যিক সংযোগ
* 

## তথ্যসূত্ৰ

শ্ৰেণী:মালয়েছিয়া
শ্ৰেণী:তামিল চলচ্চিত্ৰৰ অভিনেত্ৰী
জাহান আৰা (চলচ্চিত্ৰ)

**জাহান আৰা** ১৯৬৪ চনৰ বিনোদ কুমাৰ পৰিচালিত ইতিহাস আধাৰিত এখন হিন্দী ভাষাৰ ছবি। এইখন কুমাৰৰ প্ৰথম পৰিচালিত ছবি।[2] ইয়াত পৃথ্বীৰাজ কাপুৰ, ভাৰত ভূষণ, মালা সিনহা,আৰু শশীকলাই মুখ্য চৰিত্ৰত অভিনয় কৰিছে। জাহান আৰা মালা সিনহাই নাম ভূমিকাত অভিনয় কৰা জাহানাৰা বেগমৰ জীৱনৰ আধাৰত নিৰ্মিত এখন ঐতিহাসিক ৰোমাঞ্চ। এই চৰিত্ৰটোক প্ৰথমবাৰৰ বাবে পৰ্দাত চিত্ৰিত কৰা হৈছিল।

বক্স অফিচক ছবিখনে ভাল প্ৰদৰ্শন কৰা নাছিল।
## কাহিনী
মিৰ্জা ইউছুফ চাংগেজী আৰু জাহান আৰা সৰুৰে পৰা ভাল বন্ধু। ডাঙৰ হোৱাৰ লগে লগে কথাবোৰ একেবাৰে একে নহয়, কিয়নো জাহান আৰাৰ পিতৃ আন কোনো নহয় সম্ৰাট ছাহজাহান, আৰু কোনো কাৰণতে পুৰুষে ৰাজকুমাৰীক লগ পোৱাৰ অনুমতি নাই। অৱশ্যে জাহান আৰু মিৰ্জাই গোপনে লগ হয় আৰু ইজনে সিজনক বিয়া কৰোঁৱাৰ প্ৰতিশ্ৰুতি দিয়ে। কিন্তু দুৰ্ভাগ্যই এৰা নিদিয়ে। ছাহজাহানৰ পত্নী মুমতাজ মহলৰ মৃত্যু হয়। সম্ৰাট বিধ্বস্ত হৈ পৰিল। মৃত্যুশয্যাত মুমতাজে জাহানৰ পৰা প্ৰতিশ্ৰুতি আদায় কৰে যে তাই দেউতাকৰ যত্ন ল’ব। এই দায়িত্বই তাইক মিৰ্জাৰ প্ৰতি থকা প্ৰেমক ত্যাগ কৰিবলৈ বাধ্য কৰে। মিৰ্জাই বিশ্বাস কৰি থাকে যে জাহানে সোনকালে বা পিছত হ’লেও তেওঁৰ সৈতে পুনৰ মিলিত হ’ব।
## বঁটা
* শ্ৰেষ্ঠ কলা নিৰ্দেশনাৰ ফিল্মফেয়াৰ বঁটা (ৰঙীন চলচ্চিত্ৰ) – সন্ত সিং
## তথ্য সংগ্ৰহ

 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
 শ্ৰেণী:১৯৬৪ বৰ্ষৰ চলচ্চিত্ৰ
তাশি চোদেন

**তাশি চোদেন চম্বাল** (বা: **তাশি চম্বাল দৰ্জী**; জন্ম ২৯ মাৰ্চ ১৯৯৮) এজনী ভূটানী ম’ডেল আৰু সৌন্দৰ্য্য প্ৰতিযোগিতা খিতাপধাৰী। ২০২২ চনত, তেওঁ মিছ ভূটান খিতাপ জিকিছিল, আৰু মিছ ইউনিভাৰ্ছ প্ৰতিযোগিতাত ভূটানৰ প্ৰতিনিধিত্ব কৰিছিল। তেওঁ ভূটানৰ প্ৰথম গৰাকী মুকলিভাৱে সমকামী ব্যক্তিৰ ভিতৰত অন্যতম।

## প্ৰাৰম্ভিক জীৱন
তাশি চোদেনৰ মাতৃ, কিনলে ৱাংমো, ৱাংডুৱে ফ’ড্ৰাংত ব্যৱসায় কৰিছিল, আৰু তেওঁৰ পিতৃ চম্বাল খাম অঞ্চলৰ তিব্বতৰ এক ব্যৱসায়ী আছিল। তেওঁৰ পিতৃ-মাতৃ থিম্পুত মিলিত হৈছিল, আৰু তেওঁলোকৰ কন্যা জন্মৰ পিছত, পৰিয়ালটো ভাৰতৰ নাগালেণ্ড ৰাজ্যলৈ গুচি যায়। পিছত তেওঁ মাতৃৰ লগত পুনৰ ৱাংডুৱে ফ’ড্ৰাংলৈ উভতি আহে। তেওঁৰ পিতৃ তেওঁৰ ৪ বছৰ বয়সত মৃত্যু হয়, আৰু তেওঁৰ মাতৃ পুনৰ বিবাহ কৰে। ১৪ বছৰ বয়সত, তেওঁৰ মাতৃৰো মৃত্যু হয়। তেওঁ তেওঁৰ খুৰী আৰু আইতাৰ তত্ত্বাৱধানত ডাঙৰ হয়। 

তাশি চোদেনে পাৰো জিলা আৰু ৱাংডুৱে ফ’ড্ৰাংৰ বিভিন্ন বিদ্যালয়ত অধ্যয়ন কৰিছিল। উচ্চ শিক্ষাৰ সলনি তেওঁ ম’ডেলিং আৰু অভিনয়ক জীৱিকা হিচাপে বাছি লয়। ১৫ বছৰ বয়সত তেওঁ ম’ডেলিং আৰম্ভ কৰে আৰু বহু ৰাষ্ট্ৰীয় তথা আন্তঃৰাষ্ট্ৰীয় প্ৰতিযোগিতাত অংশগ্ৰহণ কৰে। ৪ জুন ২০২২ তাৰিখে, তেওঁ মিছ ভূটান খিতাপ লাভ কৰে।

## ব্যক্তিগত জীৱন
১৫ বছৰ বয়সতে তেওঁ নিজকে উভলিঙ্গ প্ৰবণ বুলি ঘোষণা কৰিছিল। ভূটানত ২০১৯ চনত সমকামিতা অপৰাধ মুক্ত কৰা হয়, আৰু ২০২১ চনত এই আইন কাৰ্যকৰী হয়। ২০২১ চনৰ জুন মাহত (Pride Month), তাশি চোদেনে তেওঁৰ পৰিয়াল আৰু সমাজৰ আগত খোলাখুলি নিজকে সমকামী হিচাপে পৰিচয় দিয়ে।

## উল্লেখযোগ্য ভাষণ
২০২২ চনৰ ৯ জুন, তাশি চোদেনে সংযুক্ত ৰাষ্ট্ৰৰ সহায়ত অনুষ্ঠিত Bhutan Dialogues মঞ্চত লৈ "লিংগ আৰু যৌন বৈচিত্ৰ্যৰ চেতনা" বিষয়ত বক্তৃতা প্ৰদান কৰে।

## বাহ্যিক সংযোগ
* তাশি চোদেন চম্বাল Instagramত

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:ভূটানৰ ব্যক্তি
বিবেকা বাবাজী

**বিবেকা বাবাজী** (২৭ মে’ ১৯৭৩ – ২৫ জুন ২০১০) এগৰাকী মৰিছাছৰ অভিনেত্ৰী, ম’ডেল আৰু সৌন্দৰ্য্য প্ৰতিযোগিতা বিজয়ী আছিল। তেওঁ মিছ মৰিছাছ ৱাৰ্ল্ড ১৯৯৩ আৰু মিছ মৰিছাছ ইউনিভাৰ্ছ ১৯৯৪ খিতাপ লাভ কৰিছিল। তেওঁ ১৯৯০ চনৰ দশকত কামসূত্ৰ কণ্ডমৰ বিজ্ঞাপনসমূহৰ বাবে জনপ্ৰিয় আছিল আৰু ১৯৯৪ চনৰ মানিলা চলচ্চিত্ৰ উৎসৱ কেলেংকাৰীৰ সৈতে জড়িত আছিল।

## প্ৰাৰম্ভিক জীৱন
বিবেকা বাবাজী ১৯৭৩ চনৰ ২৭ মে’ তাৰিখে প'ৰ্ট লুইচ, মৰিছাছত জন্মগ্ৰহণ কৰে। তেওঁৰ মাতৃ মাৰাঠী আছিল আৰু হায়দৰাবাদ, ভাৰতত জন্ম গ্ৰহণ কৰিছিল। ১৯৯০ চনৰ দশকৰ মধ্যভাগত বাবাজী ভাৰতলৈ গুচি আহিছিল। 

## সৌন্দৰ্য্য প্ৰতিযোগিতা
বিবেকা বাবাজীয়ে ১৯৯৩ চনত দক্ষিণ আফ্ৰিকাত অনুষ্ঠিত হোৱা মিছ ৱাৰ্ল্ডত আৰু ১৯৯৪ চনত ফিলিপাইনত অনুষ্ঠিত হোৱা মিছ ইউনিভাৰ্ছত অংশগ্ৰহণ কৰিছিল। তেওঁ মানিলা চলচ্চিত্ৰ উৎসৱ ১৯৯৪ত সহ-উপস্থাপক আছিল, য'ত এক কেলেংকাৰীৰ অংশ হিচাপে ভুল বিজয়ীৰ নাম ঘোষণা কৰিছিল।

## কৰ্মজীৱন
বাবাজীয়ে ভাৰতত কামসূত্ৰ কণ্ডমৰ বিজ্ঞাপনযোগে জনপ্ৰিয়তা লাভ কৰিছিল। তেওঁ দালেৰ মেহেন্দীৰ "বুম বুম", হৰভজন মানৰ "হায় মেৰী বিল্ল'" আৰু এবেৰ "ফিৰ ছে" গীতৰ ভিডিঅ’ত অভিনয় কৰিছিল। ২০১০ চনত তেওঁ নিজৰ অনুষ্ঠান পৰিচালনা সংস্থা "VIBGYOR ENT" আৰম্ভ কৰিছিল। 

## মৃত্যু
২০১০ চনৰ ২৫ জুন, বিবেকা বাবাজীক তেওঁৰ বান্দ্ৰা, মুম্বাইৰ বাসগৃহত পংখাৰ সৈতে ওলমি থকা অৱস্থাত মৃত পোৱা যায়। আৰক্ষীৰ অনুসন্ধান অনুসৰি তেওঁ আত্মহত্যা কৰিছিল। তেওঁৰ দিনলিপিত লিখা আছিল, "you killed me, Gautam Vohra," আৰু কিছু বাতৰি উৎসৰ মতে, তেওঁ তেওঁৰ প্ৰেমিক গৌতম ভোৰাৰ পৰা পৃথক হোৱা বাবে বিষাদগ্ৰস্ত হৈছিল।

## চলচ্চিত্ৰ

## বাহ্যিক সংযোগ
*

## তথ্যসূত্ৰ

শ্ৰেণী:মৰিছাছ
শ্ৰেণী:অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মডেল
শ্ৰেণী:আত্মহত্যা কৰা ব্যক্তি
শ্ৰেণী:মৃত ব্যক্তি
মীৰা (১৯৭৯ চলচ্চিত্ৰ)

**মীৰা** ১৯৭৯ চনৰ গুলজাৰ ৰচিত আৰু পৰিচালিত এখন হিন্দী ভাষাৰ ছবি। ভগৱান শ্ৰীকৃষ্ণৰ প্ৰতি থকা প্ৰেমৰ সন্ধানত ৰাজকীয় আৰাম ত্যাগ কৰা হিন্দু সাধ্বী-কবি মীৰাৰ জীৱনৰ আধাৰত নিৰ্মিত এই ছবিখন।

ভাৰতীয় বক্স অফিচত ছবিখনে ভাল প্ৰদৰ্শন কৰা নাছিল যদিও সমালোচকৰ প্ৰশংসা লাভ কৰিছিল।

ছবিখনৰ সাজ-পোছাক ডিজাইনাৰ ভানু আথাইয়াই মীৰা শাড়ীৰ পৰিৱৰ্তিত ৰং ব্যৱহাৰ কৰি তেওঁৰ আধ্যাত্মিক বিকাশক কৃষ্ণত বিলীন হোৱা দেখুৱাইছিল। ৰাজকুমাৰী হিচাপে জীৱন্ত ৰঙৰ পৰা আৰম্ভ কৰি তেওঁ ৰাজপ্ৰসাদ এৰি কমলা  ৰঙেৰে ওলাই যায়। লাহে লাহে হালধীয়া, পাতল নীলা আৰু শেষত বহুত শেঁতা ৰঙলৈ পৰিৱৰ্তিত হয়।
## বঁটা
* ১৯৮০: শ্ৰেষ্ঠ মহিলা নেপথ্য কণ্ঠশিল্পীৰ ফিল্মফেয়াৰ বঁটা - বাণী জয়ৰাম ("মেৰে তো গিৰিধৰ গোপাল" গীতটোৰ বাবে)

## তথ্য সংগ্ৰহ

## বাহ্যিক সংযোগ
*
 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
 শ্ৰেণী:১৯৭৯ বৰ্ষৰ চলচ্চিত্ৰ
নূৰ জাহান (চলচ্চিত্ৰ)

**নূৰ জাহান** ১৯৬৭ চনৰ শ্বেখ মুখতাৰৰ প্ৰযোজনা আৰু মহম্মদ ছাদিকৰ পৰিচালনাত নিৰ্মিত এখন বলীউড ছবি।

ইয়াত মীনা কুমাৰী, প্ৰদীপ কুমাৰ, হেলেন আৰু ললিতা পাৱাৰে মুখ্য চৰিত্ৰত অভিনয় কৰিছিল। ছবিখনত মোগল সম্ৰাট জাহাংগীৰৰ বিংশতম আৰু শেষ পত্নী নূৰজাহানৰ জীৱনৰ কাল্পনিক চিত্ৰণ।

ৰোশন আছিল সংগীত পৰিচালক। আটাইকেইটা গীতৰ কথা লিখিছে শকীল বদায়ুনীয়ে। ছবিখনৰ হিট গীতসমূহৰ ভিতৰত মহম্মদ ৰফি আৰু আশা ভোছলেৰ গোৱা "আপ জবছে কৰিব আয়ে হ্যায়" আৰু সুমন কল্যাণপুৰে গোৱা "শৰাবী শৰাবী" অন্যতম।
## বঁটা
* ১৯৬৮ – শ্ৰেষ্ঠ কলা নিৰ্দেশনাৰ ১৫তম ফিল্মফেয়াৰ বঁটা - **এ এ মজিদ **
## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
 শ্ৰেণী:১৯৬৭ বৰ্ষৰ চলচ্চিত্ৰ
শ্বেৰমি উলাহান্নান

**শ্বেৰমি উলাহান্নান** (ইংৰাজী: Shermi Ulahannan) কাবাডী খেলত ভাৰতৰ প্ৰতিনিধিত্ব কৰা এগৰাকী খেলুৱৈ। ২০১০ চনত গুৱাংঝোত অনুষ্ঠিত এছিয়ান গেমছত সোণৰ পদক লাভ কৰা দলটোৰ সদস্য আছিল শ্বেৰমি উলাহান্নান।

## জীৱন আৰু কেৰিয়াৰ
শ্বেৰমি উলাহান্নানৰ ঘৰ কেৰালাৰ কাছাৰাগোড জিলাৰ মালম গাঁৱৰ কন্নাক্কাড অঞ্চলত। বল্লিককাদৱৰ জি. এইচ. এছ. এছ. মালোথ কেশবাত (GHSS Maloth Kasaba) অধ্যয়ন কৰিছিল।

২০০৮ চনত ইণ্ডোনেছিয়াৰ বালিত অনুষ্ঠিত এছিয়ান সমুদ্ৰ তীৰৰ কাবাডি গেমছত তেওঁ সোণৰ পদক লাভ কৰিছিল। তেওঁ কেৰালাৰ মহিলা কাবাডি দলৰ প্ৰাক্তন অধিনায়ক আছিল। তেওঁ এছিয়ান গেমছৰ কাবাডিত স্বৰ্ণ পদক লাভ কৰা কেৰালাৰ প্ৰথমগৰাকী মহিলা। ২০১৫ চনৰ ২৫ অক্টোবৰত মিষ্টাৰ নিমি চেবাষ্টিয়ানৰ (Mr. Nimmy Sebastian) সৈতে তেওঁৰ বিবাহ হয়। ২০১১ চনৰ মাৰ্চ মাহৰ পৰা তেওঁ কেৰেলাৰ চৰকাৰী সচিবালয়ত কাম কৰি আছে।

## তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
হানি শিৱৰাজ

**হানি শিৱৰাজ** এজনী মালয়েছিয়াৰ অভিনেত্ৰী আৰু মডেল আছিল। তেওঁ মালয়েছিয়াৰ স্থানীয় তামিল ভাষাৰ চলচ্চিত্ৰ *আপ্পালাম* (২০১১)ত অভিনয় কৰিছিল। তদুপৰি, তেওঁ ভাৰতীয় তামিল ছবি *বিৰিয়ানি* (২০১৩)তো অভিনয় কৰিছিল।

## কৰ্মজীৱন আৰু ব্যক্তিগত জীৱন
শিৱৰাজে ২০১০ চনত অভিনেত্ৰী আৰু দূৰদৰ্শন অনুষ্ঠান পৰিচালক হিচাপে নিজৰ কৰ্মজীৱন আৰম্ভ কৰিছিল। অভিনেত্ৰী হোৱাৰ আগতে, তেওঁ বিমান পৰিচাৰিকা হিচাপে কাম কৰিছিল। 

২০১৫ চনৰ ১৩ এপ্ৰিল তাৰিখে কেঞ্চাৰৰ বাবে ২৯ বছৰ বয়সত শিৱৰাজৰ মৃত্যু হয়। 

## নিৰ্বাচিত চলচ্চিত্ৰ তালিকা
হানি শিৱৰাজ অভিনীত নিৰ্বাচিত চলচ্চিত্ৰসমূহ: 

 

; টেলিভিছন 
**তামিল পেছুম কাধানায়াগি* (ৰাজ টিভি)

## তথ্যসূত্ৰ
 

 

 

শ্ৰেণী:মালয়েছিয়া
শ্ৰেণী:মডেল 
শ্ৰেণী:তামিল চলচ্চিত্ৰৰ অভিনেত্ৰী
সুচিত্ৰা সিং

**সুচিত্ৰা সিং** (ইংৰাজী: Suchitra Singh; জন্ম: ৩১ জানুৱাৰী ১৯৭৭) এগৰাকী প্ৰাক্তন ভাৰতীয় ক্ৰিকেটাৰ। তেওঁ এগৰাকী সোঁহাতীয়া বেটছমেন আছিল আৰু ব্ৰেকৰ সময়ত সোঁহাতেৰে বলিঙো কৰিছিল। 

## জীৱন আৰু কেৰিয়াৰ
১৯৭৭ চনৰ ৩১ জানুৱাৰীত অসমৰ কামৰূপত সুচিত্ৰা সিঙৰ জন্ম হৈছিল। ২০০৭–০৮ চনত বংগৰ বিৰুদ্ধে হোৱা ছিনিয়ৰ মহিলা ৱান ডে লীগত তেওঁ অসমৰ হৈ অভিষেক ঘটায়ছিল। ২০০৭ চনৰ পৰা ২০১১ চনলৈকে তেওঁ ৰাজ্যখনৰ হৈ আৰু দহখন মেচ খেলে। ২০০৭–০৮ চনৰ আন্তঃমণ্ডল মহিলাৰ এদিনীয়া প্ৰতিযোগিতাত ইষ্ট জ'নকো তেওঁ প্ৰতিনিধিত্ব কৰিছিল। মহিলাৰ ১২খন সীমিত অভাৰ মেচত তেওঁ বেটিং কৰি গড়ে ১৪.১৬ ৰান সংগ্ৰহ কৰে আৰু ৭টা উইকেট দখল কৰে।

২০০৯–১০ বৰ্ষৰ ছিনিয়ৰ মহিলা টি-২০ লীগত ত্ৰিপুৰাৰ বিৰুদ্ধে তেওঁ অসমৰ হৈ প্ৰথম মহিলা টি-২০ মেচ খেলিছিল। ২০০৯–১০ আৰু ২০১০–১১ ছিজনত আৰু ১৫খন মেচ খেলি বেটিঙত গড়ে ১২.৩৬ ৰাণ সংগ্ৰহ কৰাৰ লগতে চাৰিটা উইকেটো দখল কৰে।

## তথ্য সংগ্ৰহ

শ্ৰেণী:অসমৰ ক্ৰিকেটাৰ
মীৰা (১৯৪৫ চলচ্চিত্ৰ)

**মীৰা** ১৯৪৫ চনৰ ভাৰতীয় তামিল ভাষাৰ এখন ঐতিহাসিক সংগীতপ্ৰধান চলচ্চিত্ৰ, যাৰ পৰিচালনা এলিছ আৰ ডুংগানে কৰিছিল। প্ৰযোজনা টি সদাশিৱমৰ আৰু ৰচনা কল্কি কৃষ্ণমূৰ্তিৰ। ষোড়শ শতিকাৰ ৰহস্যবাদী আৰু কবি মীৰাবাঈৰ জীৱনৰ আধাৰত ছবিখন নিৰ্মাণ কৰা হৈছে।

সদাশিৱমে এনে এখন চিনেমা নিৰ্মাণ কৰিব বিচাৰিছিল, যাৰ দ্বাৰা তেওঁৰ গায়িকা পত্নী এম এছ চুব্বালক্ষ্মীৰ সংগীত সাধাৰণ মানুহৰ বাবে উপলব্ধ হ’ব। সেয়েহে তেওঁ এটা ভাল কাহিনী বিচাৰিবলৈ ধৰিলে; চুব্বালক্ষ্মীয়ে মীৰাৰ কাহিনী বাছি লৈছিল। মাদ্ৰাজৰ নিউটন ষ্টুডিঅ’ত ছবিখনৰ নিৰ্মাণ আৰম্ভ হৈছিল যদিও বিশ্বাসযোগ্যতা আৰু ঐতিহাসিক শুদ্ধতা বজাই ৰাখিবলৈ প্ৰধানকৈ উত্তৰ ভাৰতৰ জয়পুৰ, বৃন্দাবন, উদয়পুৰ, চিতোৰ আৰু দ্বাৰকা আদি ঠাইত চিত্ৰগ্ৰহণ কৰা হৈছিল।

১৯৪৫ চনৰ ৩ নৱেম্বৰ, দীপাৱলীৰ দিনা মুক্তি পোৱা মীৰা সমালোচনা আৰু ব্যৱসায়িকভাৱে এক বৃহৎ সফলতা লাভ কৰে। ইয়াৰ হিন্দী ডাব সংস্কৰণ এটা নিৰ্মাণ কৰা হয়, য'ত কেইটামান দৃশ্য পুনৰ শ্বট কৰা হয় আৰু দুবছৰৰ পিছত ২১ নৱেম্বৰ ১৯৪৭ত মুক্তি দিয়া হয় আৰু সফলতাও লাভ কৰে। হিন্দী সংস্কৰণে চুব্বালক্ষ্মীক ৰাষ্ট্ৰীয় চেলিব্ৰিটি কৰি তোলাৰ পিছতো অভিনেত্ৰী হিচাপে এইখন তেওঁৰ শেষ ছবি। তাৰ পিছত তেওঁ কেৱল নিজৰ সংগীত কেৰিয়াৰত মনোনিৱেশ কৰাৰ সিদ্ধান্ত লয়।

## তথ্য সংগ্ৰহ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তামিল চলচ্চিত্ৰ
 শ্ৰেণী:১৯৪৫ বৰ্ষৰ চলচ্চিত্ৰ
পূজা প্ৰিয়ংকা

**পূজা প্ৰিয়ংকা** (জন্ম: ২৩ মে’ ১৯৯১) এগৰাকী ফিজিয়ান-ভাৰতীয় অভিনেত্ৰী, মডেল, নৃত্যংগনা, উদ্যোগী আৰু সৌন্দৰ্য প্ৰতিযোগিতা বিজয়ী। তেওঁ ২০১৬ চনৰ "মিছ ৱৰ্ল্ড ফিজি" বিজয়ী আৰু তেওঁৰ বলীউড অভিষেক হৈছিল "দ্য ড্ৰিম কেচাৰ" নামৰ এখন ক্ষুদ্ৰ চলচ্চিত্ৰত ধৰ্মেন্দ্ৰৰ সৈতে অভিনয় কৰাৰ জৰিয়তে।

## কৰ্ম-জীৱন
প্ৰিয়ংকাই ১৮ বছৰ বয়সত স্থানীয় সৌন্দৰ্য প্ৰতিযোগিতাৰ জৰিয়তে নিজৰ কৰিয়াৰ আৰম্ভ কৰিছিল। ২০১৬ চনত তেওঁ মিছ ৱৰ্ল্ড ফিজি খিতাপ লাভ কৰি মিছ ৱৰ্ল্ড ২০১৬-ত ফিজিৰ প্ৰতিনিধিত্ব কৰিছিল, য’ত তেওঁ শীৰ্ষ ২০ চূড়ান্ত প্ৰতিযোগীৰ ভিতৰত আছিল।

## সৌন্দৰ্য প্ৰতিযোগিতা

### মিছ ৱৰ্ল্ড ফিজি ২০১৬
প্ৰিয়ংকা ৭ মে’ ২০১৬-ত গ্ৰেণ্ড পেচিফিক হোটেল, ছুভাত অনুষ্ঠিত হোৱা প্ৰতিযোগিতাত মিছ ৱৰ্ল্ড ফিজি ২০১৬ বিজয়ী হয় আৰু মিছ ৱৰ্ল্ড ২০১৬-ত অংশগ্ৰহণ কৰে। 

### মিছ ৱৰ্ল্ড ২০১৬
তেওঁ ফিজিৰ হৈ মিছ ৱৰ্ল্ড ২০১৬-ত অংশগ্ৰহণ কৰি শৈল্পিক প্ৰতিভা আৰু সমাজসেৱা শ্ৰেণীত শীৰ্ষ ২০-ত স্থান লাভ কৰে।

## তথ্যসূত্ৰ
 

 

শ্ৰেণী:জীৱিত ব্যক্তি 
শ্ৰেণী:ফিজি 
শ্ৰেণী:সৌন্দৰ্য প্ৰতিযোগী
অপূৰ্ণা নাৰ্জাৰী

অপূৰ্ণা নাৰ্জাৰী (ইংৰাজী: Apurna Narzary; জন্ম: ৮ জানুৱাৰী ২০০৪) এগৰাকী ভাৰতীয় পেছাদাৰী ফুটবলাৰ৷ তেওঁ ইণ্ডিয়ান উইমেনছ লীগ ক্লাব শ্ৰীভূমি আৰু ভাৰত জাতীয় দলৰ হৈ ফৰৱাৰ্ড খেলুৱৈ হিচাপে খেলে।

## ক্লাব কেৰিয়াৰ
অপূৰ্ণাই ইণ্ডিয়ান এৰোছৰ সৈতে ছিনিয়ৰ কেৰিয়াৰ আৰম্ভ কৰিছিল আৰু তেওঁলোকৰ হৈ ইণ্ডিয়ান উইমেনছ লীগত খেলিছিল। এৰোছৰ বাবে ৭খন খেলত ৬টা গ’ল আৰু দুটা হিৰো অৱ দ্য মেচ বঁটা লাভ কৰে। ওড়িশা পুলিচৰ বিৰুদ্ধে তেওঁ ৪-০ গ'লত জয়লাভ কৰি হেট্ৰিক অৰ্জন কৰে। ২০২২ চনত কেৰেলা ব্লাষ্টাৰছে তেওঁলোকৰ নতুনকৈ আৰম্ভ কৰা মহিলা দলৰ অংশ হিচাপে তেওঁক চুক্তিবদ্ধ কৰে।

## আন্তঃৰাষ্ট্ৰীয় কেৰিয়াৰ
২০২২ চনৰ এছ এ এফ এফৰ ১৮ বছৰ অনুৰ্ধ মহিলা চেম্পিয়নশ্বিপত ভাৰতৰ ১৮ বছৰ অনুৰ্ধ দলক প্ৰতিনিধিত্ব কৰাৰ পিছত ২০২২ চনত অপূৰ্ণাই জুনিয়ৰ পৰ্যায়ত ভাৰতৰ হৈ অভিষেক ঘটায়। ২০২২ চনৰ ছেপ্টেম্বৰ মাহত ২০২২ চনৰ এছ এ এফ এফ মহিলা চেম্পিয়নশ্বিপত খেলিবলৈ তেওঁক ভাৰতীয় দলৰ অন্তিম ২৩ টা স্কোৰ্ডত অন্তৰ্ভুক্ত কৰা হয়।

## তথ্য সংগ্ৰহ

শ্ৰেণী:অসমৰ ফুটবল খেলুৱৈ
আময় জ্ঞান

**আময় জ্যাম** বা **মা চান-থা** এগৰাকী প্ৰসিদ্ধ বৰ্মী *নাট* (আধ্যাত্মিক সত্তা)। তেওঁ বৰ্মাৰ পাঁচজনী মাতৃ নাটৰ অন্যতম। আময় জ্যামৰ উৎসৱ প্ৰতিবছৰ বৰ্মী পৰীক্ষণ নেপ্তুন মাহৰ (মে' বা জুন) ১৩ আৰু ১৪ তাৰিখত তাদা-উ টাউনশ্বিপ, আয়েগীগোঁন, মণ্ডলে অঞ্চলত অনুষ্ঠিত হয়।

## পৌৰাণিক আখ্যান অনুসৰি
আময় জ্যামৰ জন্ম চান-থা নামেৰে শ্বেদাউং গাঁৱত, বৰ্তমানৰ মধ্য ম্যানমাৰত, ১৪শ শতিকাৰ প্ৰাৰম্ভিক সময়ত। তেওঁক তেওঁৰ পৰিয়ালে অস্বীকাৰ কৰিছিল, কিয়নো তেওঁ Nga Tet Pya নামৰ এজন সন্দেহজনক আৰু মদ্যপ ব্যক্তিক বিবাহ কৰিছিল। বিবাহৰ পিছত, তেওঁ নিজেও তালৰ মদত আসক্ত হৈছিল। এটা দিনা, এভাৰ এটাত, মাতাল অৱস্থাত থকা চান-থাই ৰক্ষীবোৰৰ সৈতে বিবাদ আৰম্ভ কৰিলে। বিবাদটো দ্ৰুতকৈ শাৰীৰিক সংঘাতলৈ পৰিণত হ'ল, য'ত তেওঁক তীব্ৰভাৱে প্ৰহাৰ কৰা হ'ল আৰু তেওঁৰ মৃত্যু ঘটিল। তেওঁৰ সাহসৰ বাবে, তেওঁ স্থানীয় লোকৰ মাজত সহানুভূতি লাভ কৰিলে আৰু পিছত বৰ্মী *নাট* (আধ্যাত্মিক সত্তা)ৰ মাজত স্থান লাভ কৰিলে, "আময় জ্ঞান" ("মাতা জ্ঞান") নামেৰে।

## তথ্যসূত্ৰ

শ্ৰেণী:বাৰ্মীজ দেৱী
বাগো মেদাও

**বাগো মেদাও** (**মহিষী মাতৃ** বা **লেডী বাফেলো** নামেও জনাজাত) হৈছে এখন বৰ্মী নাট (আত্মা), যাক বিশেষকৈ বাগো অঞ্চলত পূজা কৰা হয় (যদিও নিম্ন বৰ্মা জুৰিও উপাসনা দেখা যায়)। বাগো মেদাওক এটা যুৱতী ৰূপে চিত্ৰিত কৰা হয়, যিয়ে এখন পানী মহিষৰ খোৰা পিন্ধি থাকে। ই এক মহিলা মহিষী নাক্কাৰাইৰ প্ৰতিনিধিত্ব কৰে, যিয়ে হন্থাৱাদীৰ (বৰ্তমানে বাগো) পৰম্পৰাগত প্ৰতিষ্ঠাপক থামালাৰ পুত্ৰ অশকুমা ৰাজপুত্ৰক পোহপাল দিছিল। জনবিশ্বাস অনুসৰি, তেওঁ পৰিয়াল আৰু ঘৰ সুৰক্ষিত কৰে আৰু যাক অনুগ্ৰহ কৰে, তাক মনস্কামনা পূৰণ কৰে।

তেওঁক মোন জনগোষ্ঠীৰ এক দেৱী বুলি গণ্য কৰা হয়, যিয়ে মোন সাংস্কৃতিক পৰিচয় আৰু বাগোৰ ইতিহাসক প্ৰতিনিধিত্ব কৰে, যি এক সময়ত হন্থাৱাদীৰ (মোন ৰাজ্যৰ) ৰাজধানী আছিল।

## গল্প

খ্ৰীষ্টপূৰ্ব ১৮৭ চনত, ৰজা থামালাই হন্থাৱাদী ৰাজত্ব কৰিছিল। তেওঁ তেওঁৰ ভাতৃ ৰাজপুত্ৰ উইমালাক সিংহাসনৰ উত্তৰাধিকাৰী হিচাপে মনোনীত কৰি, অধ্যয়নৰ বাবে তাকশিলা লৈ পঠাইছিল। ৰজাই প্ৰতিশ্ৰুতি দিছিল যে, ৰাজপুত্ৰ উইমালা উভতি আহিলে, তেওঁ সিংহাসন লাভ কৰিব। লগতে, ৰজাই হন্থাৱাদী বনাঞ্চলত এক জ্বলি থকা কমলা কুম্‌ড়াৰ ভিতৰত জন্ম হোৱা এজনী মহিলাক মূল ৰাণী হিচাপে নিৰ্বাচিত কৰিছিল, যাক "কমলা কুম্‌ড়াৰ কন্যা" বুলি জনা গৈছিল। এই ৰাণীয়ে পৰৱৰ্তী সময়ত অশকুমা নামৰ পুত্ৰ জন্ম দিছিল। 

কিন্তু, ৰাজপুত্ৰ উইমালা অধ্যয়ন শেষ কৰি উভতি অহাৰ পিছতো, ৰজাই তেওঁৰ প্ৰতিশ্ৰুতি ৰক্ষা নকৰিলে। এতেকে, ৰাজপুত্ৰ উইমালা ক্ষিপ্ত হৈ তেওঁৰ দাদা ৰজাক হত্যা কৰি সিংহাসন দখল কৰিলে। এই অভ্যুত্থানৰ ফলত, অশকুমা ৰাজপুত্ৰক দেশান্তৰী হ’ব লগা হৈছিল। নাক্কাৰাই নামৰ মহিলা মহিষীয়ে তেওঁক পোহপাল দিছিল, যাৰ ফলত অশকুমাই তাক মাতৃ ৰূপে গণ্য কৰিছিল। 

পৰৱৰ্তী সময়ত, অশকুমা ৰাজপুত্ৰে পানীৰ দেৱী মানিমেখলাৰ পানীৰ সোঁত বাধা দিছিল, যাৰ ফলত দেৱীগৰাকী ৰুষ্ট হৈছিল। দেৱীগৰাকীয়ে এক শৰ্তযুক্ত প্ৰতিযোগিতাৰ প্ৰস্তাৱ আগবঢ়াইছিল, য’ত তেওঁ ৰাজপুত্ৰক ১ ঘণ্টাৰ ভিতৰত হাজাৰটো হৰিণাৰ পুচ শিপাই নিতে কৈছিল। যদিও ৰাজপুত্ৰে সফলতাৰে শিপাই লৈছিল, দেৱীগৰাকীয়ে এটা পুচি লুকুৱাই ৰাখি তেওঁৰ পৰাজয় ঘোষণা কৰিছিল। ফলস্বৰূপে, ৰাজপুত্ৰক মহিষী নাক্কাৰাইৰ মূৰ কাটি দেৱীগৰাকীক উপহাৰ হিচাপে দিবলৈ বাধ্য কৰা হৈছিল। 

মহিষী নাক্কাৰাইৰ চিন্তাৰ কাৰণ আছিল যে, তেওঁৰ পুত্ৰয়ে এই পাপ কৰ্ম কৰিব পাৰে। সেয়েহে তেওঁ ৰাজপুত্ৰক তেওঁৰ গলত কেৱল ফাল ৰখাৰ নিৰ্দেশ দিলে। তেওঁ স্বৰ্গলৈ এক শপথ লৈ নিজৰ মূৰ নিজে কাটিবলৈ প্ৰতিজ্ঞা কৰিছিল। এই ঘটনাৰ পিছৰ পৰাই নাক্কাৰাই এখন নাট (দেৱতা) হৈ পৰিল, আৰু মানুহে তেওঁৰ পূজা কৰিবলৈ নিজৰ আঙ্‌নাত মন্দিৰ নিৰ্মাণ কৰিবলৈ আৰম্ভ কৰিলে। তেওঁ নিজৰ মন্দিৰৰ দ্বাৰা শাসন কৰিছিল, যাতে ব্যৱসায়ৰ উন্নতি লোকসকলৰ কল্যাণৰ বাবে হয়। 

## তথ্যসূত্ৰ

শ্ৰেণী:বাৰ্মীজ দেৱী
উপাসানে

**উপাসানে** ১৯৭৪ চনৰ এখন কানাড়ী সংগীতপ্ৰধান নাট্যধৰ্মী ছবি, যাৰ পৰিচালক পুত্তন্না কানাগালে। ৰাশি ভাতৃদ্বয়ে প্ৰযোজনা কৰা এই ছবিখন,  দেৱকী মূৰ্তি ৰচিত একে নামৰ উপন্যাসখনৰ আধাৰত নিৰ্মিত। ছবিখনত বেছিভাগেই মহিলাই মুখ্য চৰিত্ৰত অভিনয় কৰিছে, য'ত আছে আৰতি, লীলাৱতী, এম.এন.লক্ষ্মী দেৱী, জি.ভি.শৰাধা আৰু আদৱানী লক্ষ্মী দেৱী। পুৰুষ সহযোগী চৰিত্ৰত অভিনয় কৰিছে ড০ গোবিন্দ মন্নুৰ, কে এছ অশ্বথ আৰু সীতাৰামে। এই ছবিখন মুক্তি পোৱাৰ পিছতে অভিনেতা সীতাৰামক তেওঁ বাকী থকা কৰ্মজীৱনত "উপাসনে" সীতাৰাম নামেৰে জনা গৈছিল। সংগীতৰ ৰচনা কৰিছিল বিজয়া ভাস্কৰে।

শাস্ত্ৰীয় সংগীতত নিজৰ কেৰিয়াৰ গঢ়িবলৈ মনস্থ কৰা সাৰদাৰ দুৰ্দশাৰ বিষয়ে ছবিখনত বৰ্ণিত হৈছে। ছবিখনে ১৯৭৪-৭৫ চনৰ কৰ্ণাটক ৰাজ্যিক চলচ্চিত্ৰ বঁটাত শ্ৰেষ্ঠ ছবি, শ্ৰেষ্ঠ চিত্ৰনাট্য আৰু শ্ৰেষ্ঠ চিনেমেট’গ্ৰাফীকে ধৰি একাধিক হাই-প্ৰফাইল বঁটা লাভ কৰে। ১৯ বছৰ বয়সতে নায়িকাৰ চৰিত্ৰত অভিনয় কৰা আৰতিয়ে শ্ৰেষ্ঠ অভিনেত্ৰীৰ ফিল্মফেয়াৰৰ বঁটা পাবলৈ সক্ষম হয়।

## তথ্য সংগ্ৰহ

 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:কানাড়া চলচ্চিত্ৰ
 শ্ৰেণী:১৯৭৪ বৰ্ষৰ চলচ্চিত্ৰ
হ্নামাদাওগ্যী

**হ্নামাদাওগ্যী** ("ৰয়েল চিষ্টাৰ"; **শ্বেমেইথ্না** নামেৰেও জনাজাত) বাৰ্মীজ নাট প্যান্থেয়নৰ ৩৭ গৰাকী নাটৰ ভিতৰত অন্যতম। তেওঁ মাউং টিন্ট দেৰ ভগ্নী ম্যাত হিলাৰ নাট প্ৰতিনিধিত্ব। পৰম্পৰা অনুসৰি তেওঁ আছিল টাগাউং ৰজাৰ এগৰাকী ৰাণী। ভায়েক টিণ্টডেক জীৱিত অৱস্থাত জ্বলাই দিয়া দেখি তাই জুইত জপিয়াই পৰিল, কিন্তু মাত্ৰ তাৰ মূৰটোহে বচাবলৈ সক্ষম হ’ল। তাইৰ পোৰাৰ ফলত মৃত্যু হৈ নাট হৈ পৰিল। ক’লা হাতী এটাৰ ওপৰত মঞ্চত থিয় হৈ, বুঢ়া আঙুলি আৰু তৰ্জনী আঙুলিৰ মাজত প্লাম এটা ৰাখি বুকুত সোঁহাতখন আৰু কাষত বাওঁহাতখন। শ্বে মিন ৱুন নামৰ বান্দৰৰ সংগী থকাৰ বাবেও তেওঁৰ পৰিচিত।

## তথ্যসূত্ৰ

শ্ৰেণী:বাৰ্মীজ দেৱী
উথিৰিপুক্কল

**উথিৰিপুক্কল** (ইং অন. Unstrung Flowers) ১৯৭৯ চনত নিৰ্মিত ভাৰতীয় তামিল ভাষাৰ নাট্যধৰ্মী ছবি, যাৰ ৰচনা আৰু পৰিচালনা মহেন্দ্ৰন। পুধুমাইপিথানৰ "চিত্ৰন্নাই" (সতি-সন্ততি) চুটিগল্পৰ আধাৰত নিৰ্মিত ছবিখনত বিজয়ন, অশ্বিনী আৰু মধু মালিনীয়ে অভিনয় কৰিছে। ছবিখনত এজন চেডিষ্টিক পুৰুষৰ ওপৰত গুৰুত্ব আৰোপ কৰা হৈছে, যিয়ে নিজৰ পত্নী আৰু সন্তানকে ধৰি সকলোৰে জীৱন দুৰ্বিষহ কৰি তুলিছে।

চুটিগল্পটোৰ অভিযোজন কৰাৰ সময়ত মহেন্দ্ৰনে চিত্ৰনাট্যত বিশেষকৈ মুখ্য চৰিত্ৰটোৰ ব্যৱহাৰৰ ক্ষেত্ৰত যথেষ্ট পৰিৱৰ্তন সাধন কৰে। তেওঁৰ বন্ধু ৰাধা বালকৃষ্ণনে প্ৰযোজনা কৰা ছবিখনৰ ফটোগ্ৰাফী অশোক কুমাৰে আৰু প্ৰথমবাৰৰ বাবে সম্পাদনা কৰিছিল বি লেনিনে। সংগীত ইলাইয়াৰাজাৰ। অশ্বিনী, চাৰুহাছান, ভূপতি, চাৰুলতাকে ধৰি বহুতৰে বাবে এইখন আছিল অভিনয়ৰ ক্ষেত্ৰত প্ৰথম ছবি। ছবিখনৰ দৃশ্যগ্ৰহণ মূলতঃ মেট্টুপালায়ম আৰু ভেলীপালায়মৰ ওচৰৰ পালাপট্টিত কৰা হৈছিল।

১৯৭৯ চনৰ ১৯ অক্টোবৰত মুক্তি পোৱা এই ছবিখনে সমালোচনামূলক আৰু ব্যৱসায়িকভাৱে সফলতা লাভ কৰিছিল। উথিৰিপুক্কল ১৭৫ দিন ছবিগৃহত চলিছিল। মহেন্দ্ৰনে শ্ৰেষ্ঠ তামিল পৰিচালকৰ ফিল্মফেয়াৰ বঁটা আৰু এছ জানকীয়ে শ্ৰেষ্ঠ মহিলা নেপথ্য কণ্ঠশিল্পীৰ তামিলনাডু ৰাজ্যিক চলচ্চিত্ৰ বঁটা লাভ কৰে। ২০১৩ চনত নিউজ ১৮-এ এই ছবিখনক সৰ্বকালৰ ১০০খন শ্ৰেষ্ঠ ভাৰতীয় ছবিৰ তালিকাত অন্তৰ্ভুক্ত কৰিছিল, যদিও এতিয়া উথিৰিপুক্কালৰ কোনো প্ৰিন্ট পোৱা বুলি জনা নাযায়। অৱশ্যে ছবিখন ঘৰুৱা ভিডিঅ'ত উপলব্ধ। ছবিখন তেলেগু ভাষাত “পাচিদি মোগ্গলু” (১৯৮০) নামেৰে পুনৰ নিৰ্মাণ কৰা হয়।

## বিষয়বস্তু
উথিৰিপুক্কালত ঘৰুৱা হিংসা, চেডিজম, আৰু নাৰীবাদৰ বিষয়ে আলোচনা কৰা হৈছে। ফিল্ম কম্পেনিয়নৰ ৰাম চন্দৰৰ মতে সুন্দৰৱদিৱেলুৰ চৰিত্ৰটোৱে "সকলো মানুহৰ হৃদয়ত থকা জঘন্যতাক প্ৰতিনিধিত্ব কৰে আৰু ক্লাইমেক্সত সেই দানৱটোক ধ্বংস কৰাৰ আহ্বান দিয়া হয়। 

## তথ্য সংগ্ৰহ

## বাহ্যিক সংযোগ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তামিল চলচ্চিত্ৰ
 শ্ৰেণী:১৯৭৯ বৰ্ষৰ চলচ্চিত্ৰ
হতিবিউহছাউং মেডাউ

**হতিবিউহছাউং মেডাউ**  (বাৰ্মীজ ভাষা: ထီးဖြူဆောင်းမယ်တော်, ৰয়েল মাদাৰ অৱ হতিবিউহছাউং) বাৰ্মিজ পান্থেয়ন ৩৭ গৰাকী নাটৰ ভিতৰত অন্যতম। তেওঁ পগানৰ ৰজা অনাৱৰহতাৰ আইতাক আছিল আৰু অসুস্থতাৰ বাবে মৃত্যুবৰণ কৰিছিল। তেওঁক চুলি গাঁঠি আৰু ওলমি থকা, আঁঠু ভাঁজ কৰি বহি কোলাত হাত এখন লৈ চিত্ৰিত কৰা হৈছে।

## লগতে চাওক
*আময় জ্ঞান
*আময় য়েই য়িন
*কায়িন মাউংহনমা
*থোনবনহলা
*পনমাগ্যি
*পোপা মেডাউ
*বাগো মেদাও
*হ্নামাদাওগ্যী
*অনাউক মিবায়া
*মা ঙ্ৱে টাউং
*মা ফাই ৱাহ
*মেডাউ শ্বেজাগা
*ম্যা নান নৱে
*ম্যাউখপেট শ্বিনমা
*পাণহতৰ
*পাইলেপিন মাউংনামা
*শ্বিন নেমি
*শ্বিংগন
*শ্বিংৱা
*শ্বিনমা আংফিউ
*শ্বে ক্যুনবিন মাউংনামা
*শ্বে নবায়
*টাউংদাও ঠাখিনমা
*থুৰাথাদি
*ৱাথণ্ডাৰে

## তথ্যসূত্ৰ

শ্ৰেণী:বাৰ্মীজ দেৱী
কায়িন মাউংহনমা

**কায়িন মাউংহনমা** (ကရင်မောင်နှမ; কায়িন ভাতৃ-ভগ্নী) হৈছে কায়িন জনগোষ্ঠীৰ পৰম্পৰাগত দুজন নাট (আত্মা), যিসকলক **সান চয়ে ফ’** আৰু **ন’ মূ ফান** নামে জনা যায়। বিশ্বাস কৰা হয় যে, তেওঁলোকে মাউণ্ট জুৱেগাবিন, ফা-আন, কায়িন ৰাজ্যত বাস কৰে।

## প্ৰবাদ
স্থানীয় প্ৰবাদ অনুসৰি, কায়িন মানুহ ছ’ ফা থান্ত আৰু তেওঁৰ পত্নী ন’ ফ’ ইয়াৰ দুই সন্তান আছিল—সান চয়ে ফ’ আৰু ন’ মূ ফান। ছ’ ফা থান্তে বহু বছৰ ধৰি সঞ্চয় কৰি নিজৰ পুত্ৰক বৌদ্ধ সংঘত দীক্ষিত কৰাবলৈ ধন সংগ্ৰহ কৰিছিল। কিন্তু, এক দিনত কৃষিৰ কামৰ সময়ত দুৰ্ঘটনাক্ৰমে এটা বাঘৰ কামোৰত তেওঁৰ মৃত্যু হয়। তেওঁৰ মৃত্যুৰ পিছত, পত্নী ন’ ফ’ ইয়াই বিধবা হৈ যায় আৰু গাঁৱৰ অন্য বিধৱাৰ সৈতে বিবাহ পাশত আবদ্ধ হয়। 

এই সময়ত, দুই সহোদৰে অত্যাচাৰ আৰু শাস্তিৰ সন্মুখীন হয়। এক দিনত, সৎ-পিতাই তেওঁলোকক ফাৰ্মলৈ লৈ গ’ল আৰু পথৰ মাজতে এখন খাৰু পৰ্বতৰ পৰা তললৈ পেলাই দিলে। সৌভাগ্যক্ৰমে, তেওঁলোক বাঁহৰ ডালত পৰি বাচি যায়। তাৰ পিছত, মাতৃ ন’ ফ’ ইয়াই পাহাৰৰ গুহাত তেওঁলোকক লুকুৱাই থৈ দিয়ে। 

এক দিনত, ঠাণ্ডাৰ কাৰণে দুয়োই এক দলিচা জ্বলাইছিল, আৰু তেতিয়া এটা ঋষি তেওঁলোকৰ ওচৰলৈ আহে। ঋষিয়ে তেওঁলোকক তিনিটা সোণৰ গুটি দিয়ে আৰু জুইত সোমাই নিজৰ আকৃতি সলনি কৰিবলৈ কয়। ফলস্বৰূপে, তেওঁলোকে শক্তি আৰু প্ৰভাৱ লাভ কৰে। ঋষিৰ নিৰ্দেশ অনুসৰি, তেওঁলোকে জুৱেগাবিন প্যাগোডাৰ যত্ন লোৱাৰ প্ৰতিশ্ৰুতি দিয়ে। 

**কায়িন মাউংহনমাৰ** মন্দিৰ প্ৰায় ৫০ বছৰ পূৰ্বে নাউং আইন চাইংৰ সায়াদৌ ইউ কাই তুৱে মাউণ্ট জুৱেগাবিনৰ পাদদেশত স্থাপন কৰিছিল। এই স্থানটো এখন তীৰ্থস্থান হিচাপে পৰিগণিত হৈ আহিছে।

## তথ্যসূত্ৰ


শ্ৰেণী:বাৰ্মীজ দেৱী
মালিনী ৰাজুৰকাৰ

**মালিনী ৰাজুৰকাৰ**  ( ; ৮ জানুৱাৰী ১৯৪১ – ৬ ছেপ্টেম্বৰ ২০২৩) গোৱালিয়ৰ ঘৰাণৰ এগৰাকী ভাৰতীয় হিন্দুস্তানী শাস্ত্ৰীয় সংগীত গায়িকা।

## প্ৰাৰম্ভিক জীৱন
ভাৰতৰ ৰাজস্থান ৰাজ্যত ডাঙৰ-দীঘল হৈছিল মালিনী ৰাজুৰকাৰ। তিনি বছৰ ধৰি তেওঁ আজমেৰৰ সাবিত্ৰী গাৰ্লছ হাইস্কুল এণ্ড কলেজত গণিতৰ অধ্যাপনা কৰিছিল, য’ত তেওঁ একেটা বিষয়তে স্নাতক ডিগ্ৰীও লাভ কৰিছিল। তিনি বছৰীয়া বৃত্তিৰ সুবিধা লৈ আজমেৰ মিউজিক কলেজৰ পৰা সংগীতত নিপুন সমাপ্ত কৰে। গোবিন্দ্রও ৰাজুৰকাৰ আৰু তেওঁৰ ভতিজাকৰ নেতৃত্বত সংগীত অধ্যয়ন কৰে, আৰু পিছলৈ তেওঁ বসন্তৰাও ৰাজুৰকাৰৰ লগত বিবাহত বহে।

## সংগীত প্ৰদৰ্শন কৰা
মালিনীয়ে প্ৰায় পঞ্চাশ বছৰ ধৰি ভাৰতৰ প্ৰধান সংগীত মহোৎসৱত কণ্ঠদান কৰিছিল, য'ত *গুনিদাস সন্মিলন* (মুম্বাই), *তানচেন সমাৰোহ* (গোৱালিয়ৰ), *ছাৱাই গন্ধৰ্ব ভীমসেন মহোৎসৱ* (পুনে), আৰু *শংকৰ লাল মহোৎসৱ* (দিল্লী) আদি আছিল।

বিশেষকৈ টাপ্পা, তেওঁৰ খ্যাল পৰিবেশন আৰু তৰানা ধাৰাটোৰ ওপৰত তেওঁৰ দক্ষতাৰ বাবে প্ৰসিদ্ধ। তেওঁ  লঘু সংগীতো গাইছিল। মাৰাঠী *নাট্যগীতে*, *পাণ্ডু-ন্ৰুপতি জনক জয়*, *নৰৱৰ কৃষ্ণসামান*, *ইয়া ভৱনতিল গীত পুৰানে* তেওঁৰ পৰিবেশন বিশেষভাৱে জনপ্ৰিয় হৈছে।

## মৃত্যু
২০২৩ চনৰ ৬ ছেপ্টেম্বৰত হায়দৰাবাদত ৮২ বছৰ বয়সত ৰাজুৰকাৰৰ মৃত্যু হয়।তেওঁ দুগৰাকী কন্যা আৰু এগৰাকী নাতিনীক এৰি থৈ যায়।

## বঁটা
সংগীত নাটক একাডেমী বঁটা ২০০১
## তথ্যসূত্ৰ
পপী হাজৰিকা

**পপী হাজৰিকা** (ইংৰাজী: Popy Hazarika; জন্ম: ৮ ডিচেম্বৰ ১৯৯৮) এগৰাকী ভাৰতীয় ভাৰোত্তোলনকাৰী। ২০২১ চনত তাছকেন্দত অনুষ্ঠিত হোৱা কমনৱেলথ ভাৰোত্তোলন চেম্পিয়নশ্বিপত তেওঁ ৰূপৰ পদক লাভ কৰে। ২০২২ চনৰ জুলাই মাহত তেওঁ ২০২২ চনৰ কমনৱেলথ গেমছত মহিলাৰ ৫৯ কেজি ভাৰোত্তোলন প্ৰতিযোগিতাত সপ্তম স্থান লাভ কৰে। তেওঁ ভাৰতীয় ৰেলৱেত কাম কৰে।

২০২৩ চনত নয়ডাত অনুষ্ঠিত হোৱা ২০২৩ চনৰ কমনৱেলথ ভাৰোত্তোলন চেম্পিয়নশ্বিপত মহিলাৰ ৫৯ কেজি শাখাত তেওঁ সোণৰ পদক লাভ কৰে।

## তথ্য সংগ্ৰহ

শ্ৰেণী:অসমীয়া ক্ৰীড়াবিদ
থোনবনহলা

**থনবনহলা** হৈছে অফিচিয়েল বাৰ্মিজ প্যান্থেয়ন অৱ নাটৰ পঞ্চম গৰাকী। তাকুনৱান নামৰ মন গাঁৱৰ বাসিন্দা আছিল তেওঁ। তেওঁ  "এদিনৰ ভিতৰতে তিনিটা দিশত ধুনীয়া" আছিল। 

তেওঁক প্যায়ৰ ৰজা দত্তবাউঙক দিয়া কৰাইছিল, কিন্তু আন এগৰাকী ৰাণীয়ে তেওঁৰ সৌন্দৰ্য্যক লৈ ঈৰ্ষা কৰি ৰজাক ক’লে যে তেওঁ আচলতে বৰ কুৎসিত আৰু ইমান মোটা যে চহৰৰ দুৱাৰেদি সোমাব নোৱাৰে। এই কথা শুনি ৰজাই থোনবনহলাক বিয়া কৰাবলৈ অস্বীকাৰ কৰে যি তাৰ পিছত হতাশাত মৃত্যুবৰণ কৰে। আন এটা কাহিনীত কোৱা হৈছে যে তেওঁ আছিল মাউং টিণ্ট ডেৰ সৰু ভনীয়েক৷ উত্তৰালাৰ ৰজা স্মিম হ্টাও য়ামাক বিয়া কৰাই শ্বিন মি-হনে নামৰ এগৰাকী কন্যা সন্তান জন্ম দিয়ে যদিও তাৰ পিছত হঠাতে ৰোগত আক্ৰান্ত হৈ মৃত্যু হয়। হাতী এটাই সহায় কৰা মঞ্চৰ ওপৰত কুঁজৰাই থকা ৰাক্ষসত থিয় হৈ তাইক চিত্ৰিত কৰা হৈছে। বুকুত সোঁহাতখন আৰু কাষত বাওঁহাতখন টপকনট পিন্ধিছে।

## তথ্যসূত্ৰ

শ্ৰেণী:বাৰ্মীজ দেৱী
জিণ্টিমণি কলিতা

**জিণ্টিমণি কলিতা** (ইংৰাজী: Jintimani Kalita; জন্ম: ২৫ ডিচেম্বৰ ২০০৩) এগৰাকী ভাৰতীয় ক্ৰিকেটাৰ। তেওঁ অসম আৰু মুম্বাই ইণ্ডিয়ানছৰ হৈ খেলে। তেওঁ সোঁহতীৰ মধ্যম গতিৰ বলাৰ আৰু বাওঁহতীৰ বেটছমেন হিচাপে খেলে।

## প্ৰাৰম্ভিক জীৱন
২০০৩ চনৰ ২৫ ডিচেম্বৰত অসমৰ মঙলদৈ জিলাত জিণ্টিমণি কলিতাৰ জন্ম হৈছিল। সৰুতে তেওঁ কেতিয়াও কোনো নতুন কাপোৰ বা গহনা ভাল পোৱা নাছিল। ক্ৰিকেটৰ খেলত বেটিং কৰাৰ প্ৰতি তেওঁৰ আকৰ্ষণ আছিল।

## কেৰিয়াৰ
২০২৩ চনৰ ফেব্ৰুৱাৰী মাহত অনুষ্ঠিত হোৱা মহিলা প্ৰিমিয়াৰ লীগৰ উদ্বোধনী নিলামত জিণ্টিমণি কলিতাক মুম্বাই ইণ্ডিয়ানছে ১০ লাখ টকাত ক্ৰয় কৰিছিল।

## তথ্য সংগ্ৰহ

শ্ৰেণী:অসমৰ ক্ৰিকেটাৰ
শ্ৰেণী:ভাৰতীয় ক্ৰিকেটাৰ
ফাইলাও বসুমতাৰী

**ফাইলাও বসুমতাৰী** (ইংৰাজী : Pwilao Basumatary; জন্ম: ৫ মাৰ্চ ১৯৯৩) এজন ভাৰতীয় বক্সাৰ। ২০১১ চনৰ আন্তৰ্জাতিক বক্সিং এছ'চিয়েচন (এমেচাৰ) মহিলা যুৱ আৰু জুনিয়ৰ বিশ্ব চেম্পিয়নশ্বিপত আণ্টালিয়াত তেওঁ ব্ৰঞ্জৰ পদক লাভ কৰে। গুৱাহাটীত অনুষ্ঠিত দ্বিতীয় ইণ্ডিয়া অ'পেন আন্তঃৰাষ্ট্ৰীয় বক্সিং প্ৰতিযোগিতাত ব্ৰঞ্জৰ পদক লাভ কৰে। জাৰ্মানীত অনুষ্ঠিত কলন বক্সিং বিশ্বকাপত তেওঁ ৰূপৰ পদক লাভ কৰে। বুলগেৰিয়াত অনুষ্ঠিত ৭০ সংখ্যক ষ্ট্ৰেণ্ডজা মেম'ৰিয়েল বক্সিং প্ৰতিযোগিতাত ব্ৰঞ্জৰ পদক লাভ কৰে।

## প্ৰাৰম্ভিক জীৱন
কৃষক পৰিয়ালৰ জন্ম গ্ৰহণ কৰা বসুমতাৰী চিৰাং জিলাৰ এখন দুৰ্গম গাঁৱত ডাঙৰ-দীঘল হৈছিল। তেওঁৰ শৈশৱ ভোক আৰু দৰিদ্ৰতাৰ সৈতে যুঁজি পাৰ হৈছিল আৰু তেওঁৰ পৰিয়াল ২০১২ চনৰ অসমত হোৱা হিংসাৰ বলি হৈছিল। কোকৰাঝাৰৰ স্প'ৰ্টছ অথৰিটি অৱ ইণ্ডিয়া স্পেচিয়েল এৰিয়া গেমছ চেণ্টাৰত স্থান লাভেৰে তেওঁৰ ক্ৰীড়া কেৰিয়াৰ আৰম্ভ কৰিছিল।

## তথ্য সংগ্ৰহ

শ্ৰেণী:অসমীয়া ক্ৰীড়াবিদ
পোপা মেডাউ

**পোপা মেডাউ** বা **মে ৱুনা** ম্যানমাৰৰ এগৰাকী নাট। ফুল খোৱা যক্ষিনী আৰু শ্বে হ্পিইন (ইনফিৰিয়ৰ গোল্ড) ভাতৃ শ্বে হ্পিন নাউংদাও আৰু শ্বে হ্পিইন নিডাৱৰ মাতৃ। যদিও তেওঁৰ ডমেইন আৰু মাউণ্ট পোপাৰ নামকৰণৰ ওপৰত ভিত্তি কৰি গঠিত ৩৭ গৰাকী নাট প্যান্থেয়নৰ আনুষ্ঠানিক সদস্য নহয়, তেওঁক বাৰ্মিজ আত্মাৰ জগতত এগৰাকী গুৰুত্বপূৰ্ণ নাট হিচাপে দেখা যায়। পোপা মেডাউক মেই ৱুনা (মিছ গোল্ড) বুলিও কোৱা হয়। 

## কাহিনী

মে উইন্না আছিল এক ফুল খোৱা মহাৰক্ষসী, যাৰ বাসস্থান আছিল পোপা পৰ্বতত, যি হৈছে বাগানৰ দক্ষিণ-পূৱে অৱস্থিত এক নিষ্ক্ৰিয় আগ্নেয়গিৰি, যাৰ পৰা ৫০ কিলোমিটাৰ দূৰত্বত। "পোপা" শব্দটো পালি ভাষাৰ ফুলৰ শব্দৰ পৰা আহিছে। কাহিনীৰ মতে, বাগানৰ ৰজা আনৱৰঠাই বৰ্মী পৌৰাণিক ব্যক্তি ব্যাত্তাক আদেশ দিয়াছিল যাতে সেয়া দৈনিক ১০ বাৰ পোপা পৰ্বতৰ পৰা তাজা ফুল সংগ্ৰহ কৰে। ব্যাত্তা মে উইন্নাৰ সৈতে মায়াৰ পৰা পিয়াই পৰিছিল আৰু পৰিশেষত, তেওঁ দুই পুত্ৰ শ্বে হপিন নাংডাও আৰু শ্বে হপিন নিদাওৰ জন্ম দিয়েছিল। মে উইন্না এক বেদনাৰে মাৰিলাৰ পৰা মন্নাই পৰিছিল, যেতিয়া ব্যাত্তা মন্নাই মাৰা গৈছিল আৰু তাৰ পাছত ৰজাৰ আদেশ অনুসৰি তেওঁলোকৰ পুত্ৰবোৰ লৈ যোৱা হৈছিল। সেয়া পৰবৰ্তী সময়ত পোপা মেদাও হিচাপে পৰিচিত হ’ল (পোপাৰ মাক)। 

যেতিয়া দুই পুত্ৰৰ গৌৰৱ মন্নাই ৩৭ নট পন্থিয়নত অন্তৰ্ভুক্ত কৰা হৈছিল, মে উইন্নাৰ অবস্থানও উন্নীত হৈছিল আৰু তেওঁ পোপাৰ ৰাণী-মাকৰ পদ লাভ কৰিছিল। 

## তথ্যসূত্ৰ

শ্ৰেণী:বাৰ্মীজ দেৱী
দুলাৰ মাৰাণ্ডী

**দুলাৰ মাৰাণ্ডী** (, জন্ম: ১৫ জুলাই ১৯৯৫) ঝাৰখণ্ডৰ এগৰাকী ভাৰতীয় পেছাদাৰী ফুটবলাৰ, যিয়ে ভাৰতীয় মহিলা লীগত এছ এছ বি মহিলা ফুটবল ক্লাবৰ ফৰৱাৰ্ড হিচাপে খেলে আৰু ভাৰতীয় মহিলা ৰাষ্ট্ৰীয় ফুটবল দলক প্ৰতিনিধিত্ব কৰে। তেওঁ সীমান্ত সুৰক্ষা বাহিনীl কাম কৰে আৰু শিলিগুৰীত নিয়োজিত হৈ আছে। 

## প্ৰাৰম্ভিক জীৱন
দুলাৰৰ ঘৰ ঝাৰখণ্ডৰ ভাৰতৰ অন্যতম পিছপৰা জিলা ডুমকা জিলাৰ কডোখিচা গাঁৱত। ডাঙৰ ভনীয়েকে শৈশৱত তেওঁৰ যত্ন লৈছিল আৰু ফুটবল খেলিবলৈ উৎসাহিত কৰিছিল। আৰ্থিক অসুবিধাৰ বাবে তেওঁৰ ভায়েকে পঢ়া-শুনা বন্ধ কৰিব লগা হৈছিল। দুলাৰক ডুমকাৰ এজন পুৰোহিতে দেখা পায়, যিয়ে তেওঁক মিছনেৰী ফুটবল দলৰ বাবে বাছি লৈছিল আৰু পিছলৈ হাজৰিবাগৰ ছাই গাৰ্লছ ফুটবল ট্ৰেইনিং চেণ্টাৰত তেওঁৰ সৈতে যোগ দিছিল। ২০০৯ চনত, যেতিয়া তেওঁৰ বয়স আছিল ১৩ বছৰ, তেওঁৰ মাতৃৰ মৃত্যু হৈছিল আৰু এবছৰৰ পিছত, তেওঁৰ ভায়েকৰো মৃত্যু হৈছিল। ২০১৫ চনত তেওঁ পিতৃক হেৰুৱাইছিল। তেওঁৰ ক্ৰীড়া প্ৰতিভাৰ বাবে, ২০১৭ চনত তেওঁক শাস্ত্ৰ সীমা বল (বি. এছ. এফ.) -এ নিযুক্তি দিছিল। তেওঁ এছ. এছ. বি.-ত প্ৰশিক্ষক জুলিয়েট মিৰাণ্ডাৰ অধীনত প্ৰশিক্ষণ লয়। তেখেতৰ দুজন সৰু ভাতৃ আছে।

## কেৰিয়াৰ

* ২০২২ঃ তেওঁ ভাৰতৰ মহিলাৰ বাবে আটাইতকৈ পুৰণি ফুটবল প্ৰতিযোগিতা কন্যাশ্ৰী কাপৰ বাবে কলিকতা মহিলা ফুটবল লীগ জয় কৰা এছএছবি দলৰ অধিনায়ক আছিল। তেওঁক 'টুৰ্ণামেণ্টৰ শ্ৰেষ্ঠ খেলুৱৈ' বঁটা প্ৰদান কৰা হৈছিল।
* ২০২২ঃ তেওঁ ইণ্ডিয়ান উইমেনছ লীগত এছএছবিক প্ৰতিনিধিত্ব কৰিছিল আৰু নটা গ'ল কৰিছিল
* ২০২২ঃ ছুইডেনত বন্ধুত্বপূৰ্ণ খেল।

## সন্মান
**এছ. এছ. বি মহিলা**

* কলিকতা মহিলা ফুটবল লীগ ২০২০-২১, ২০২১-২২

## তথ্যসূত্ৰ

শ্ৰেণী:জীৱিত ব্যক্তি
আৰিফা ছৈয়দ জাহিৰ

**আৰিফা ছৈয়দ জাহিৰ** (ইংৰাজী : Arifa Sayed Zaheer; জন্ম: ১৭ ফেব্ৰুৱাৰী ১৯৯৮) মহাৰাষ্ট্ৰৰ এগৰাকী ভাৰতীয় পেছাদাৰী ফুটবলাৰ৷ তেওঁ ইণ্ডিয়ান মহিলা লীগত ক্লাব ওড়িশাৰ ডিফেণ্ডাৰ হিচাপে খেলে। ২০২২ চনত তেওঁক ভাৰত মহিলা ৰাষ্ট্ৰীয় ফুটবল দলৰ শিবিৰলৈ মাতি অনা হয়। ইয়াৰ পূৰ্বে তেওঁ কেনক্ৰে এফ চি আৰু সেতু এফ চিৰ সৈতে খেলিছিল।

## প্ৰাৰম্ভিক জীৱন
মুম্বাইত জন্মগ্ৰহণ কৰা জাহিৰে জীৱনৰ প্ৰথম সময়খিনি কুৱেইট আৰু চৌদি আৰবত কটায়। তাত তেওঁ স্থানীয় চেমুৱেল ফুটবল একাডেমী আৰু কমিউনিটি ফুটবল ক্লাব ইণ্ডিয়াৰ সৈতে খেলিবলৈ আৰম্ভ কৰে।

## কেৰিয়াৰ
২০২২ চনত ভাৰতীয় মহিলাৰ ২৩ বছৰ অনুৰ্ধ ৩ জাতিৰ প্ৰতিযোগিতা শিবিৰলৈ তেওঁক মাতি অনা হৈছিল। ২০২২ চনত তেওঁ সেতু এফ চিৰ হৈ খেলে যিয়ে ইণ্ডিয়ান মহিলা লীগ ২০২২ত ৰানাৰ্ছ আপৰ স্থান দখল কৰে। ২০২৩ চনৰ জুলাই মাহত ওড়িশা এফ চিয়ে তেওঁক দুবছৰৰ বাবে চুক্তিবদ্ধ কৰে। ওড়িশা এফ চিয়ে অভিষেক ঘটাৰ লগে লগে তেওঁ ষষ্ঠ ইণ্ডিয়ান মহিলা লীগ খেলিব। ২০২৩ চনত তেওঁ গোৱাৰ ফাটৰডাত ২৭ সংখ্যক ছিনিয়ৰ ৰাষ্ট্ৰীয় মহিলা ফুটবল চেম্পিয়নশ্বিপ খেলিছিল।

## তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
দেৱীকা বৈদ্য

**দেৱীকা বৈদ্য** (জন্ম: ১৩ আগষ্ট ১৯৯৭) এগৰাকী ভাৰতীয় ক্ৰিকেটাৰ৷ তেওঁ মহাৰাষ্ট্ৰৰ হৈ ঘৰুৱা খেল আৰু ভাৰতৰ মহিলা জাতীয় দলৰ হৈ খেলে।

বৈদ্যই শৈশৱত মহাৰাষ্ট্ৰ মণ্ডলত অধ্যয়ন কৰিছিল।

## কেৰিয়াৰ
২০১৪ চনত দক্ষিণ আফ্ৰিকা ভাৰত ভ্ৰমণৰ বাবে নিৰ্বাচিত হোৱা বৈদ্যই ২০১৪ চনৰ ৩০ নৱেম্বৰত বাংগালুৰুত মহিলা টি-২০ আন্তঃৰাষ্ট্ৰীয় (WT20I) প্ৰতিযোগিতাত অভিষেক ঘটায়। ২০১৪–১৫ চনৰ শ্ৰেষ্ঠ মহিলা জুনিয়ৰ ক্ৰিকেটাৰৰ বাবে তেওঁক এম.এ.চিদাম্বৰম ট্ৰফীৰ বাবে মনোনীত কৰা হয়।

২০১৮ চনৰ নৱেম্বৰ মাহত ৱেষ্ট ইণ্ডিজত অনুষ্ঠিত হ’বলগীয়া ২০১৮ চনৰ আই চি চি মহিলা বিশ্ব টি-২০ প্ৰতিযোগিতাৰ বাবে আঘাতৰ বাবে বাদ পৰা পূজা বাষ্ট্ৰকাৰৰ ঠাইত ভাৰতৰ দলত অন্তৰ্ভূক্ত হৈছিল। ২০২২–২৩ বৰ্ষৰ শৃংখলাৰ বাবে অষ্ট্ৰেলিয়াৰ বিৰুদ্ধে টি-২০ আই শৃংখলাৰ বাবে তেওঁক ভাৰতীয় দলত পুনৰবাৰ অন্তৰ্ভুক্ত কৰা হয়।

## তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:ভাৰতীয় মহিলা ক্ৰিকেটাৰ
কুবাই

**কুবাই** (তুৰ্কী: Kübey) তুৰ্কী পৌৰাণিক কাহিনীত জন্ম আৰু সন্তানৰ দেৱী। সন্তান জন্ম দিয়া নাৰীক ৰক্ষা কৰে আৰু সন্তানক আত্মা দিয়ে। পৃথিৱীত বিশুদ্ধ আৰু পৰিষ্কাৰ বস্তুবোৰ তাই ৰক্ষা কৰে আৰু পৰিষ্কাৰ-পৰিচ্ছন্নতাৰ দেৱী হিচাপেও দেখা যায়।

কুবাইৰ চেহেৰা আৰু চুলি দীঘল, চেহেৰা মধ্যবয়সীয়া আৰু তেওঁ আছিল কায়ৰাৰ কন্যা। তাই জীৱ-জন্তুৰ ছালৰ পৰা তৈয়াৰী পাত্ৰত সুটগোলৰ গাখীৰ আনি নৱজাত শিশুটিৰ মুখত টোপাল টোপালকৈ টোপালকৈ সোমাই দিয়ে। ইয়াৰ ফলত শিশোৱে অধিক গাখীৰ বিচাৰে আৰু ইহঁতে বাহিৰৰ জগতখনৰ ফালে আগবাঢ়িবলৈ আৰম্ভ কৰে। তাই উলুকাইন গছৰ ভিতৰত থাকে, য’ৰ পৰা বেংগিছু (জীৱনৰ পানী) বৈ যায়। উলুকাইন গছ আৰু কুবাই পোহৰ নিৰ্গত কৰে। তাই অৰ্ধনগ্ন, ভৰি আৰু ভৰি গছৰ শিপাৰ দৰে। তাই বুকুৰ পৰা এটা নিৰাময় গাখীৰ দিয়ে। গৰ্ভৱতী মহিলাই সন্তান জন্ম দিলে আকাশৰ পৰা নামি কাষত থিয় হৈ থাকে যদিও মহিলাগৰাকীয়ে দেখা নাপায়। তাই মহিলাগৰাকীৰ কষ্টবোৰ লাঘৱ কৰে। তাই শিশুটিক সুৰক্ষা আৰু শিক্ষিত কৰে। তাই শিশুটিক সুৰক্ষা আৰু শিক্ষিত কৰে। সপোনৰ সময়ত শিশোৱে কান্দি অস্থিৰভাৱে শুই থাকিলে কুবাইয়ে তেওঁক এৰি থৈ যোৱা বুলি কোৱা হয়। শিশুটিৰ বয়স ছমাহ হ’লে কুবাই-আনা (মা কুবাই)লৈ বিশেষ অনুষ্ঠানৰ বাবে এজন কাম ( শ্বেমান )ক নিমন্ত্ৰণ কৰা হয়। ইয়াৰ সময়ত তেওঁলোকে কুবাইক শিশুটিক সুৰক্ষা আৰু সুৰক্ষা দিবলৈ কয়। দোলনাত এটা তাবিজ (এটা সৰু ধনু আৰু কাঁড়) সংলগ্ন কৰা হয়, যিটো কুবাইয়ে দুৰ্নীতিপৰায়ণ আত্মাৰ বিৰুদ্ধে ব্যৱহাৰ কৰা অস্ত্ৰৰ প্ৰতীক। শিশুটিয়ে খোজ কাঢ়িবলৈ, দৌৰিবলৈ, বাক্য বুজিবলৈ, সাৱলীলভাৱে কথা ক’বলৈ শিকালৈকে শিশুটিৰ ওচৰত কুবাইৰ সম্পূৰ্ণ যত্ন আৰু অহৰহ উপস্থিতি চলি থাকে। কুবাইৰ কাম প্ৰজননৰ দেৱী হিচাপে। তাইৰ ওচৰতেই বন্ধ্যা দম্পতীয়ে সন্তানৰ বাবে প্ৰাৰ্থনা কৰিছিল। কিছুমানে এতিয়াও বিশ্বাস কৰে যে কুবাই শিশুটিক ৰক্ষা কৰিবলৈ নাভিৰ ৰছীত থাকে, আৰু নাভিৰ ৰছী অগ্নিকুণ্ডৰ ওচৰত পুতি থোৱা হ’ব পাৰে।

## তথ্যসূত্ৰ

শ্ৰেণী:তুৰ্কী দেৱী
সৰণা বুঢ়ী

**সৰণা বুঢ়ী** () হৈছে ভাৰত আৰু বাংলাদেশত বসবাস কৰা বিভিন্ন জনগোষ্ঠীয়ে পূজা কৰা এক দেৱী। সৰনা বুঢ়ী শাল গছৰ বনৰ দেৱী ৰূপে বৰ্ণনা কৰা হয় আৰু তেওঁ পানী আৰু উদ্ভিদ জীৱনৰ লগত গভীৰভাৱে জড়িত। এই দেৱীক ঐতিহ্যগতভাৱে মুণ্ডা, কুৰুখ, আৰু ওৰাঁও জনগোষ্ঠীৰ লোকসকলে পূজা কৰে।

## বিৱৰণ
সৰণা বুঢ়ীক আত্মা, বৰষুণ, আৰু উদ্ভিদৰ সৈতে জড়িত দেৱী হিচাপে বৰ্ণনা কৰা হয়। মুণ্ডা আৰু কুৰুখ জনগোষ্ঠীৰ সংস্কৃতিত, যি আদিবাসী জনগোষ্ঠীৰ অংশ, সৰণা বুঢ়ীক সৰণা (পবিত্ৰ অৰণ্য) ৰক্ষক হিচাপে গণ্য কৰা হয়, য’ত আত্মাসমূহ বাস কৰে। কিছু উৎসৰ মতে, এই স্থানসমূহ অতীতৰ শাল বনৰ অৱশেষ, যিয়ে বংগৰ প্ৰাকৃতিক পৰিৱেশ গঠন কৰিছিল। স্থানীয় বিশ্বাস অনুসৰি, কোনো ব্যক্তি যদি শাল গছ কাটে বা ক্ষতি কৰে, তেন্তে সিয়েই অমঙ্গলৰ সন্মুখীন হয়। সেইবাবে এই অৰণ্যসমূহ পবিত্ৰ স্থান হিচাপে ৰক্ষা কৰা হয়। 

সৰণা অঞ্চলসমূহ বিভিন্ন আদিবাসী সংস্কৃতিৰ ধৰ্মীয় আচাৰ-অনুষ্ঠানত গুৰুত্বপূৰ্ণ ভূমিকা লৈছে, য'ত প্ৰতিটো গাঁওয়ে নিজৰ দেৱতাৰ উপাসনা কৰে। দেৱী সৰনা বুঢ়ী এই পবিত্ৰ স্থানসমূহত বাস কৰে আৰু সেইবাবে উপাসকসকলে ধৰ্মীয় উৎসৱত তেওঁলৈ সমৰ্পণ কৰে। 

মুণ্ডা সংস্কৃতিত, কিছুমান গাঁৱত সৰণা বুঢ়ীৰ সন্মানত ধৰ্মীয় অনুষ্ঠান অনুষ্ঠিত কৰা হয়। এই অনুষ্ঠানত, একাধিক মূৰ্গী উৎসৰ্গা কৰা হয় আৰু দেৱীৰ মূৰ্তি বা প্ৰতীকৰ সন্মুখত বলি দিয়া হয়। তাৰপাছত, উপাসকসকলে এক উৎসৱৰ আয়োজন কৰে, য’ত বলি দিয়া কুকুৰা ্খোৱা হয়। তাৰ পিছত, এক বাদ্য-গীতৰ সৈতে গাঁৱলৈ প্ৰসংগ চলোৱা হয়, য’ত শাল ফুল ছটিয়াই দিয়া হয়, যি গাঁৱৰ ঘৰৰ দুৱাৰ সজাবলৈ ব্যৱহাৰ কৰা হয়। 

## তথ্যসূত্ৰ
ফেং প' প'

**ফেং প’ প’** হৈছে চীনা ধৰ্ম-গল্পত বতাহৰ দেৱী। তেওঁ ধুমুহা আৰু আৰ্দ্ৰতাৰ ওপৰত নিয়ন্ত্ৰণ কৰে। তেওঁক সাধাৰণতে "মহিলা বতাহ" বুলি কোৱা হয় আৰু জীৰ্ণ-শীৰ্ণ, বয়স্কা আৰু ক্ৰোণা ৰূপত দৰ্শন কৰা হয়। ফেং প’ প’ সাধাৰণতে বতাহৰ মাজেৰে এটি বাঘৰ পিঠিত আৰূঢ় হৈ যাত্ৰা কৰা অৱস্থাত দৰ্শিত হয়, যিয়ে সাহস আৰু বীৰত্বৰ প্ৰতীক হিচাপে গণ্য হয় আৰু চীন ধৰ্ম-গল্পত তেওঁৰ গুৰুত্ব সূচিত কৰে। বাঘটো শৰৎ ঋতুৰো প্ৰতীক, যিয়ে বয়সৰ ক্ৰোণা অৱস্থাৰ লগত জড়িত আৰু ফলত দেৱীগৰাকীৰ সৈতে সংযুক্ত। 

ফেং প’ প’ সাধাৰণতে ফেং বো (বতাহৰ পুৰুষ দেৱতা)ৰ ঠাইত বিবেচিত হয়। কিছুমান কাহিনীত তেওঁ ফেই লিয়ানক পৰিৱৰ্তন কৰে, আৰু কিছুমান কাহিনীত তেওঁ লেইজিৰ বিবাহৰ সময়ত বজ্ৰ দেৱতাৰ কাৰ্য্যবোৰ পৰিচালনা কৰে।

## শক্তি
ফেং প’ প’ নিজৰ কোলাত বতাহৰ এটা থলি লৈ বাঘৰ পিঠিত আৰূঢ় হয়। শান্ত দিনত তেওঁ বতাহবোৰ থলিৰ ভিতৰত ৰাখে, কিন্তু যেতিয়া তেওঁৰ মনোবৃত্তি বেয়া হয় বা থলিটো অতিপূৰ্ণ হয়, তেতিয়া তেওঁ সংগ্ৰহীত বতাহবোৰ মুকলি কৰি তীব্ৰ ধুমুহা সৃষ্টি কৰে।

## জনপ্ৰিয় সংস্কৃতিত
* *[[Marvel Comics]]*-ত ফেং প’ প’ৰ নামত এক সুপাৰহিৰ’ সৃষ্টি কৰা হৈছে। 

## তথ্যসূত্ৰ

শ্ৰেণী:চীনা দেৱী
আক আনা

**আক আনা** (Ağ Ana বা Ak Ene, "পবিত্ৰ মাতৃ") তুৰ্কী জনগোষ্ঠী আৰু চাইবেৰিয়াৰ খাণ্টি আৰু মানচি জনগোষ্ঠীৰ আদিম সৃষ্টিকৰ্তা-দেৱী। পানীৰ দেৱী বুলিও জনা যায়। কায়ৰা হানৰ পত্নী আৰু কন্যা আছিল তেওঁ। 

পৃথিৱীতকৈ আগতেই পানীৰ সৃষ্টি হৈছিল। সেয়েহে তাইক পৃথিৱীৰ জ্যেষ্ঠ ভগ্নী বুলি বিশ্বাস কৰা হৈছিল। পৃথিৱীৰ আৰম্ভণি পানীৰ পৰাই নিৰ্গত হৈছিল। প্ৰাচীন তুৰ্কী বিশ্বাসত টেংগ্ৰী (ঈশ্বৰ) কাইৰা খান হৈছে এটা বিশুদ্ধ, বগা হাঁহ যিয়ে অন্তহীন পানীৰ (সময়) বিস্তৃতিৰ ওপৰেৰে অহৰহ উৰি থাকে। কিন্তু আক-আনাই কাইৰা খানক সৃষ্টি কৰিবলৈ আহ্বান জনোৱা যেন দেখা দিয়াৰ আগতে  তেওঁ নিজৰ শান্তিৰ বিঘিনি অনুভৱ কৰে। পানীৰ তলৰ পৰা এটা "পবিত্ৰ হাঁহ" লুৰাই বালি, মাটি আৰু পলি তুলি লৈছিল, যাৰ পৰা পৃথিৱীখন সৃষ্টি হৈছিল। অস্তিত্বৰ সকলো বস্তুৰে প্ৰাৰম্ভিক অৱস্থা আছিল পানী। পানীয়ে সমানে বিদেশী আৰু শত্ৰু দুয়োটা উপাদানৰ জন্ম দিছিল। ই আছিল আত্মাৰ অধিকাৰী আৰু আনটো ৰাজ্যত প্ৰৱেশৰ পথ। মাটিৰ জীৱন, উৰ্বৰতা আৰু উৎপাদনশীলতা আক আনাৰ ওপৰত নিৰ্ভৰশীল আছিল।

## তথ্যসূত্ৰ

শ্ৰেণী:তুৰ্কী দেৱী
পদ্মাৱতী গোখলে শালিগ্ৰাম

**পদ্মৱতী শলিগ্ৰাম গোখলে**  ; ১৯১৮ – ২০ জুলাই ২০১৪) এগৰাকী হিন্দুস্তানী সংগীত কণ্ঠশিল্পী, বাদ্যযন্ত্ৰবাদক আৰু সংগীত শিক্ষাবিদ।

শালিগ্ৰামৰ জন্ম হৈছিল মহাৰাষ্ট্ৰৰ কলহাপুৰত। বিভাজনৰ পূৰ্বে গোখলেই সমগ্ৰ হিন্দুস্তানত (ভাৰত আৰু পাকিস্তান) অনুষ্ঠান পৰিৱেশন কৰিছিল।  তেওঁৰ গয়াকীত কিৰাণ ঘৰৰ দ্বাৰা প্ৰভাৱিত স্বৰ–লাগৱৰ সৈতে জয়পুৰ-অত্ৰৌলি ঘৰৰ পৰম্পৰাগত উপাদান আছিল। পদ্মৱতী  শিক্ষক আছিল আৰু অসংখ্য শিষ্যক প্ৰশিক্ষণ দিছিল। ইয়াৰে কিছুমান হ'ল কেদাৰ নাফাড়ে, শুভাদা পৰাডকাৰ, সুনীতা টিকাৰে, অনিতা সুন্দৰৰাজন, গীতা জাভডেকাৰ আদি। তেওঁৰ শৈলীত আল্লাদিয়া খানৰ শৈলীৰ স্বতন্ত্ৰ গয়াকি আছে।

আইটিচি এছআৰএ  ২০০৫ চনৰ নৱেম্বৰ মাহত তেওঁৰ গায়িকা জীৱনৰ প্লেটিনাম জয়ন্তী বৰ্ষত দশক দশকৰ পিছত কলকাতা দৰ্শকৰ বাবে পদ্মৱতী শালীগ্ৰাম পুনৰ উন্মোচন কৰিছিল। ১৯৮৮ চনত ভাৰত চৰকাৰে "সংগীত নাটক একাডেমী বঁটা" ৰে বিভূষিত  কৰে। তেখেতে ১৯৯৪–৯৫ চনত কালিদাস বঁটা, অখিল ভাৰতীয় গন্ধৰ্ব মহাবিদ্যালয় মণ্ডলৰ পৰাও বঁটা লাভ কৰে। পদ্মৱতী শালিগ্ৰাম গোখলেই মধ্যম ব্যৱহাৰ নকৰাকৈ শুদ্ধ সাৰঙত তিনতালত নিৰ্ধাৰিত দুটা ৰচনা উপস্থাপন কৰিছিল।
আইটিচি এসআৰএ-এ ২০০৫ চনৰ নৱেম্বৰ মাহত, তেওঁৰ সংগীত জীৱনৰ হীৰক জয়ন্তী বৰ্ষত, পদ্মাৱতী শালিগ্ৰামক দীৰ্ঘ বছৰ পিছত কলকাতাৰ শ্রোতাসকলৰ আগত পুনৰ উন্মোচন কৰিছিল।

গোখলেই থুমৰীৰ গ্ৰহণযোগ্যতা আৰু সন্মানত অৰিহণা যোগাইছিল। ২০১৪ চনৰ ২০ জুলাইত মুম্বাইত ৯৬ বছৰ বয়সত তেওঁৰ মৃত্যু হয়।

## তথ্য সূত্ৰ
বাই‌ বাইআনাই

**বাই বাইআনাই** হৈছে যাকুত জাতিৰ বন, জন্তু আৰু চিকাৰীৰ পৃষ্ঠপোষক আত্মা। শিকাৰীৰে আগতে জুই জ্বলাই তেওঁলৈ প্ৰাৰ্থনা কৰে যাতে তেওঁলোকৰ শিকাৰ সফল হয় আৰু দুৰ্ঘটনা নঘটে। কিছুমান সংস্কৃতিত, তেওঁ শিশু সকলৰো সুৰক্ষিতা হিচাপে বিবেচিত। তেওঁ বংশধৰসকলৰ ৰক্ষক হিচাপে গণ্য।

## বৰ্ণনা
প্ৰাচীন কালত, বাইআনাই আছিল তুৰ্কী দেৱী যি বন্যপ্ৰাণী, সম্পদ আৰু উৰ্বৰতাৰ প্ৰতীক আছিল। তেওঁ আলতাই আৰু ছাখা অঞ্চলত পূজিত হৈছিল। তেওঁৰ নামৰ অৰ্থ "সমৃদ্ধ, উৰ্বৰ, ধনী।" তেওঁ আছিল কাইৰাৰ কন্যা। 

বাইআনাই কেতিয়াবা বন পৰী বা তুৰ্কী-আলতাইক ধৰ্ম-গল্পত এক সংৰক্ষক আত্মা হিচাপে বিবেচিত হয়। মধ্য এচিয়াত তেওঁক *পাইনা* নামেৰে জনা যায়। বাইআনাইৰ তিনিটা ৰূপ আছে: 

# **বাই বাইআনাই**: চিকাৰৰ দেৱী। 
# **টাঘ বাইআনাই**: বনাঞ্চলৰ দেৱী। 
# **উঘু বাইআনাই**: মৎস্য চিকাৰৰ দেৱী।

## ব্যুৎপত্তি
"বাইআনাই" শব্দটো আলতাইক-তুৰ্কী মূলৰ, যাৰ অৰ্থ হৈছে "সম্পদ", "সমৃদ্ধি", "মহানতা" আৰু "ঐশ্বৰ্য।" 

## ৰূপবিজ্ঞান
বাইআনাইক সাধাৰণতে দীঘল কেশৰী, হালকা সৌৰভযুক্ত যুৱতী ৰূপত অংকন কৰা হয়, যাৰ কেতিয়াবা পাখিও থাকে। তেওঁলোকে সাধাৰণতে উৰুৱা বসন পিন্ধে, যি পালকেৰে সজ্জিত থাকে যাতে তেওঁলোকে পক্ষীৰ দৰে উৰিব পাৰে। সাধাৰণতে, বাইআনাইক দীঘল, স্বৰ্ণকেশী, দীপ্তিমান ত্বক আৰু জুইৰ দৰে চকুত দৰ্শন কৰা হয়। তেওঁলোকক অগ্নিৰ সৈতে সংযুক্ত কৰা হয়। তেওঁলোকে খৰাং সৃষ্টি কৰিব পাৰে, খেতিপথাৰ জ্বলাই দিব পাৰে বা গৰুক উচ্চ জ্বৰত আক্ৰান্ত কৰিব পাৰে। জনশ্ৰুতিত আছে যে, যেতিয়া বাইআনাই ৰুষ্ট হয়, তেতিয়া তেওঁ এক বিশাল পক্ষীৰ ৰূপ ধৰি শত্ৰুবোৰৰ ওপৰত অগ্নি নিক্ষেপ কৰে। 

## বাসস্থান
লোকবিশ্বাস অনুসৰি, বাইআনাই প্ৰাচীন ডাঙৰ গছৰ ভিতৰত, পৰিত্যক্ত কুঁৰাঘৰত বা অন্ধকাৰ গুহাত বাস কৰে। তেওঁ সাধাৰণতে নদী, পুখুৰী বা কুঁৱাৰ কাষত থাকি শীতকালৰ পূৰ্বে হেমন্তলৈকে মানুহৰ জগতত উপস্থিত হয়। 

## গ্ৰন্থতালিকা
* মিথি народов мира — মস্কো: Советская энциклопедия, 1991 
* Türk Mitolojisi Ansiklopedik Sözlük, Celal Beydili, Yurt Yayınevi (পৃষ্ঠা - 95)

## বাহ্যিক সংযোগ
* যাকুত ধৰ্ম-গল্প আৰু শামানিজম  
## তথ্যসূত্ৰ

শ্ৰেণী:তুৰ্কী দেৱী
মাৰ্গাৰেট এন্সেলট

**মাৰ্গাৰেট-লুইজ ভাৰ্জিনি চাৰ্ডন এন্সেলট** বা চমুকৈ মাৰ্গাৰেট এন্সেলট (১৭৯২–১৮৭৫) এগৰাকী ফৰাচী চিত্ৰশিল্পী, লেখক আৰু নাট্যকাৰ আছিল। তেওঁৰ জন্ম হৈছিল ১৭৯২ চনত আৰু মৃত্যু ১৮৭৫ চনত। তাৰিখ সঠিককৈ জনা নাযায়। ডিজনৰ এটা সংসদীয় পৰিয়ালত জন্মগ্ৰহণ কৰা এন্সেলটৰ বিবাহ নাট্যকাৰ জেক-ফ্ৰাঁছোৱা এন্সেলটৰ সৈতে হৈছিল। ১৮২৪ চনৰ পৰা ১৮৬৬ চনলৈকে এন্সেলটে পেৰিছৰ ৰু ডি চেইনত এখন সাহিত্যিক প্ৰদৰ্শনীৰ আয়োজন কৰিছিল।

তেওঁৰ নাটকসমূহ চাৰিটা খণ্ডত সংগ্ৰহ কৰা হয় আৰু ১৮৪৮ চনত থিয়েটাৰ কমপ্লিট (Theâtre complet) নামেৰে প্ৰকাশ কৰা হয়। তেওঁ *লেছ চেলনছ ডি পেৰিছ, ফয়াৰ্ছ এটেইণ্টছ* (১৮৫৮) আৰু *আন চেলন ডি পেৰিছ ১৮২৪-৬৪* (১৮৬৬) নামেৰে দুখন স্মৃতিগ্ৰন্থ প্ৰকাশ কৰে। ঔপন্যাসিক হিচাপেও তেওঁৰ অৱদান আছে। তেওঁৰ আটাইতকৈ গুৰুত্বপূৰ্ণ উপন্যাসসমূহৰ ভিতৰত আছে জৰ্জিন (১৮৫৫), ইউনে ৰুট ছান্স ইছ্যু (১৮৫৭), আৰু উন নুড দে ৰুবান (১৮৫৮)।
### প্ৰদৰ্শনী
*লা ভেভ ডু ৰয় বান আৰু কেইবাখনো প্ৰতিকৃতি, ১৮১৪ চনৰ প্ৰদৰ্শনী
*চতুৰ্দশ লুই, দ্বিতীয় জেকৰ মৃত্যুশয্যাত, ১৮১৭ চনৰ প্ৰদৰ্শনী
### সংগ্ৰহসমূহ
মছিয়েঁ কাৰ্ণাভেলেট (Musée Carnavalet), পেৰিছ : ফ্ৰান্সোৱা এন্সেলট (১৭৯৪-১৮৫৪), আৰু অউটাৰ ড্ৰামাটিক (auteur dramatique), ১৮১৯, কেনভাছত অইল পেইণ্টিং।
## তথ্য সূত্ৰ

শ্ৰেণী:চিত্ৰশিল্পী
শ্ৰেণী:ফ্ৰান্সৰ ব্যক্তি
শ্ৰেণী:নাৰীবাদ আৰু লোকগাথা ২০২৫
শ্ৰেণী:মৃত ব্যক্তি
এটুগেন একে

**এটুগেন একে** ("মাতৃ পৃথিৱী", বিভিন্নভাৱে **ইটুগেন**  বা **এটুগেন একে** হিচাপে লিপ্যন্তৰিত) হৈছে তেঙ্ৰিজম আৰু তুৰ্কি পৌৰাণিক কাহিনীত এক পৃথিৱীৰ দেৱী। তেওঁ সদায় কুমাৰী হিচাপে ভাবি লোৱা হৈছিল। "এটুগেন" শব্দটো মহিলা আৰু কৈৰাৰ ছোৱালী হিচাপে সম্পৰ্কিত। তেওঁৰ নামটো ওটুকেন নামৰ পবিত্ৰ পৰ্বতৰ পৰা উদ্ভূত হ’ব পাৰে, যাক প্ৰাচীন তুৰ্কসকলৰ উৰ্বৰতা আৰু পৃথিৱীৰ দেৱী হিচাপে গণ্য কৰিছিল। মধ্যযুগীয় উৎসসমূহে কেতিয়াবা এটুগেনক পুৰুষ সঙ্গী **নাটিগাই** বা **নাচিগাই** (নাতিকাই, নাটিকায়)ৰ সৈতে জোৰা দিছিল যদিও এইটো সম্ভৱত এটুগেন নামটোৰ ভুল উচ্চাৰণৰ ফল। মঙ্গোল পৌৰাণিক কাহিনীত এটুগেনক প্ৰায়েই ধূসৰ বলদৰ ওপৰত আৰোহণ কৰা এগৰাকী যৌৱনা মহিলা ৰূপে প্ৰকাশ কৰা হয়।

## উৎপত্তি
"একে" শব্দৰ অৰ্থ "মাতৃ", আৰু "এটুগেন"ক প্ৰায়ে "দাইৰ" বুলি কোৱা হয় (অৰ্থাৎ বাদামী, যি পুৰণি তুৰ্কিৰ পৰা আহৰণ কৰা)। তেওঁ বাদামী চামৰাৰ সৈতে মাতৃ পৃথিৱী হিচাপে বৰ্ণনা কৰা হৈছিল।

## মাতৃ পৃথিৱী
এটুগেন বিশ্বব্ৰহ্মাণ্ডৰ মাজমজিয়াত অৱস্থিত আছিল। তুৰ্কি লোকসকলে এটুগেনক আকৰ্ষণীয় আৰু সুন্দৰ এগৰাকী মহিলা হিচাপে কল্পনা কৰিছিল, যি জন্মভূমি আৰু প্ৰকৃতিৰ দেৱী আছিল। সকলো জীৱসত্বা তেওঁৰ অধীন আছিল। সেইবাবে তুৰ্কি লোকসকলে এটুগেনক ক’ক-তেঙ্ৰিৰ পিছত দ্বিতীয় সৰ্বোচ্চ দেৱী হিচাপে গণ্য কৰিছিল। মানুহ আৰু জাতিৰ ভাগ্য নিৰ্ধাৰণত প্ৰধান ভূমিকা আছিল তেঙ্ৰিৰ, কিন্তু প্ৰাকৃতিক শক্তিসকল এটুগেনৰ অধীন আছিল। কেতিয়াবা তেঙ্ৰিৰ আদেশত, এটুগেনে মানুহক তেওঁলোকৰ পাপৰ বাবে দণ্ড দিছিল। কিন্তু সাধাৰণতে তেওঁ সদয় দেৱী হিচাপে গণ্য হৈছিল। বছৰৰ প্ৰত্যেক বসন্তত গৰু পালনৰ ঋতুৰ আগতে আৰু শস্য ৰোপণৰ পূৰ্বে এটুগেনক সন্তুষ্ট কৰাৰ বাবে বলি দিয়া হৈছিল। শস্য সংগ্ৰহৰ পিছত শৰতৰ সময়তো বলি দিয়া হৈছিল। খাগানতাৰ সময়ত, এই বলিকেইটা ৰাষ্ট্ৰীয় চৰিত্ৰৰ আছিল। বলি দিয়া হৈছিল নদীৰ দাঁতিত আৰু হ্ৰদৰ পাৰত। সাধাৰণতে এটা ৰঙা ঘোঁৰা বলি দিয়া হৈছিল, যাৰ জৰিয়তে গৰু আৰু শস্যৰ উৰ্বৰতা, লগতে সাধাৰণ মঙ্গল কামনা কৰা হৈছিল।

## পাঠ্যসূচী
* 
* 
* 

## বাহ্যিক সংযোগ
* Myfhology Info 

## তথ্যসূত্ৰ

শ্ৰেণী:তুৰ্কী দেৱী
হুৱাচু

**হুৱাচু** হৈছে চীন ধৰ্ম-গল্পৰ এগৰাকী দেৱী আৰু দেৱতা নুৱা আৰু ফুচিৰ মাতা।  

## উপাখ্যান
উপাখ্যান অনুসৰি, সৃষ্টিৰ দেৱতা পানগু উভতি উঠাৰ পিছত মৃত্যু হয়, আৰু তেওঁৰ দেহই নদী, পৰ্বত, উদ্ভিদ, জীৱ-জন্তু, আৰু পৃথিৱীৰ সকলো বস্তু ৰূপে পৰিণত হয়। এই সকলোৰে মাজত হুৱাচু নামেৰে এটা শক্তিশালী সত্তাৰ জন্ম হয়। হুৱাচু হঠাৎ লেইগং, বজ্ৰ দেৱতাৰ পদচিহ্নত ভৰিত পেলাই গৰ্ভৱতী হয় আৰু যমজ সন্তান ফুচি আৰু নুৱা জন্ম দেয়। কোৱা হয় যে, এইসকল সত্তাই মানুহৰ মুখ আৰু সাপৰ দেহ লৈ জন্ম গ্ৰহণ কৰিছিল।  

পিছৰ হুৱাং সম্ৰাটৰ উপাখ্যানসমূহত কোৱা হয় যে, এটা উপবাসৰ সময়ত, সম্ৰাটে হুৱাচুৰ দেৱীয় ৰাজ্যৰ সপোন দেখিছিল, "য’ত নাও বা ৰথ বা কোনো মানুহৰ ভৰিৰ দখল নাছিল... কেৱল আত্মাই তাত গৈ পোৱা পাৰিছিল।" এই স্বৰ্গীয় ঠাইৰ বাসিন্দাসকলে "শূন্যত চলিছিল যেন মাটি আৰু বতাহত শুব পাৰিছিল যেন বিছনাত... পৰ্বত আৰু উপত্যকাই তেওঁলোকক বাধা দিয়া নাছিল, কাৰণ তেওঁলোকে কেৱল আত্মাৰ যাত্ৰা কৰিছিল।"   

## তথ্যউৎস

শ্ৰেণী:চীনা দেৱী
ইয়াং এছা

**ইয়াং এছা** (; **Yang’asha** নামেও জনাজাত) হৈছে মিয়াও জনগোষ্ঠীৰ সৌন্দৰ্য্য দেৱী। তেওঁ স্থানীয় লোকসংস্কৃতিৰ এক প্ৰতিৰূপ। 

## উপাখ্যান
স্থানীয় উপকথা অনুসৰি, ইয়াং এছা এক অতি সুন্দৰী মহিলা আছিল। তেওঁ অন্ধকাৰ মেঘৰ প্ৰবঞ্চনাৰ বাবে সূৰ্যক বিবাহ কৰিবলৈ বাধ্য হৈছিল। কিন্তু বিবাহৰ পিছত সূৰ্য পূৱ চীন সাগৰত গৈ থাকিবলৈ ধৰিলে আৰু ইয়াং এছাই সূৰ্যৰ অনুপস্থিতি ছয় বছৰ সহ্য কৰিলে। তাৰ কিছু দিন পিছত, তেওঁ আৰু সূৰ্যৰ ভাই চাং গংগুৱে (জোন)ৰ প্ৰেমত পৰে। দুয়ো জনে মিলি পলাই যোৱাৰ সিদ্ধান্ত লয় আৰু একেলগে প্ৰান্তসীমালৈ পলায়ন কৰে। বহু বাধা-বিপত্তি পাৰ হৈ শেষত তেওঁলোকে সুখী জীৱন অতিবাহিত কৰে। 

## ঐতিহ্য
* ২০১৭ চনত জিয়ান্‌হে কাউণ্টিত ইয়াং এছাৰ ৮৮ মিটাৰ ওখ ষ্টীলৰ মূৰ্তি নিৰ্মাণ কৰা হয়। 

## তথ্যউৎস
 

শ্ৰেণী:চীনা দেৱী
নু টোফু

**ন্যু টোফু** () হৈছে চীন ধৰ্ম-গল্পৰ এক দেৱী বা বাদুলিৰ আত্মা। তেওঁ ২৮০০ নক্ষত্ৰমণ্ডলৰ অন্যতম, যিবোৰ চীনৰ জ্যোতিষ শাস্ত্ৰৰ বিশেষ অংশ। চীন ধৰ্ম-গল্পত ন্যু টোফুৰ উৎপত্তি নক্ষত্ৰপূজা আৰু জ্যোতিষ বিদ্যাৰ সংমিশ্ৰণ হিচাপে কোৱা হয়। 'গাৰ্ল' (মহিলা) নামেৰে পৰিচিত নক্ষত্ৰটো ক'লা কচ্ছপ মণ্ডলৰ উত্তৰ অংশৰ ৭টা নক্ষত্ৰৰ ভিতৰত ৩য় স্থানত আছে, যাৰ লগত বাদুলি আৰু পৃথিৱীৰ উপাদান জড়িত।

## উপাখ্যান
**ইউ ফেইৰ কাহিনী** উপন্যাস অনুসৰি, ন্যু টোফুৱে লেইইন মন্দিৰত বুদ্ধৰ পদ্মসূত্ৰ বিষয়ক ধৰ্মকথা শুনি থাকোঁতে আকস্মিকভাৱে বায়ু মুকলি কৰে, যাৰ ফলত বৌদ্ধ পবিত্ৰ ভূমি অশুচি হয়। এই ঘটনাই বৌদ্ধ ৰক্ষক সোণালী পক্ষযুক্ত ডাপেং মহাৰাজক ক্ৰোধিত কৰে। ডাপেং তৎক্ষণাত ন্যু টোফুক চেপি ধৰিবলৈ ওলাই আহে আৰু তেওঁৰ ঠোঁটেৰে ধৰিবলৈ চেষ্টা কৰে, যাৰ ফলত ন্যু টোফুৰ মৃত্যু হয়। বুদ্ধই ডাপেংক ধৰ্মনীতি লঙ্ঘনৰ বাবে ভৰ্ষণা দিয়ে আৰু পৃথিৱীত নিৰ্বাসিত কৰে। পিছত, ডাপেং ইউ ফেই ৰূপে পুনৰ্জন্ম গ্ৰহণ কৰে আৰু ন্যু টোফু কিন হুইৰ পত্নী লেডী ৱাং (王氏) ৰূপে পুনৰ্জন্ম গ্ৰহণ কৰে। চং ৰাজবংশৰ সময়ত, কিন হুইৰ ষড়যন্ত্ৰত লেডী ৱাঙে প্ৰতিশোধ লোৱাৰ উদ্দেশ্যে ইউ ফেইক হত্যা কৰে। 

## তথ্যউৎস

শ্ৰেণী:চীনা দেৱী
য়ালচুক

**য়ালচুক** হৈছে তুৰ্কী ধৰ্ম-গল্পত জোন দেৱী।  

প্ৰাচীন তুৰ্কী লোক ধৰ্মবিশ্বাস আৰু পৌৰাণিক কাহিনীত, য়ালচুক জোনৰ ঐশ্বৰিক ৰূপ হিচাপে বিবেচিত। তেওঁ সাধাৰণতে সূৰ্যদেৱ কোয়াশৰ স্ত্ৰী-প্ৰতিম ৰূপত কল্পনা কৰা হয়। কোয়াশ আৰু য়ালচুকক দৃশ্যমান দেৱতাৰ অন্তৰ্ভুক্ত কৰা হয়। কোৱা হয় যে, য়ালচুক এটা সাত মহলীয়া ঘৰ লৈ পৰ্বতৰ ওপৰত বাস কৰিছিল, যিখনৰ পৰা তেওঁ প্ৰলয়বাদবিশ্বৰ ভাগ্য নিয়ন্ত্ৰণ কৰিছিল।  

য়ালচুকক প্ৰায়েই দুটা যোৱাক থকা ৰথত উঠি, ঘোঁৰা বা গৰুৰ দ্বাৰা টনা অৱস্থাত অংকন কৰা হয়। তেওঁৰ সংগী সূৰ্য দেৱ কোয়াশৰ দৰে, য়ালচুকে আকাশত যাত্ৰা কৰা বুলি কোৱা হয়। তেওঁৰ মূৰত শক্তিশালী শিং থাকে।  

তেওঁ সাধাৰণতে অৰ্ধ-চন্দ্ৰৰ সৈতে অংকন কৰা হয়, যাৰ সৈতে প্ৰায়ে তৰাও থাকে। কেতিয়াবা, অৰ্ধ-চন্দ্ৰৰ পৰিবৰ্তে জোনৰ পূৰ্ণ-বৃত্ত ব্যৱহাৰ কৰা হয়। সাধাৰণতে, তেওঁৰ কপালত অৰ্ধ-চন্দ্ৰ থাকে বা অৰ্ধ-চন্দ্ৰৰ দুই কিনাৰা শিঙৰ দৰে তেওঁৰ মূৰৰ পৰা বা কঁকালৰ পিছফালৰ পৰা ওলোৱা বুলি দৰ্শন কৰা হয়।  

"য়ালচুক" শব্দটোৰ অৰ্থ উজ্জ্বল বা দীপ্তিমান। এই শব্দটোৰ আন এটা অৰ্থ হৈছে প্ৰতিনিধি বা দূত।

## তথ্যউৎস

শ্ৰেণী:তুৰ্কী দেৱী
লাইগেইয়া (শ্ৰুতিকথা)

**লাইগেইয়া** (প্ৰাচীন গ্ৰীক: Λίγεια, ইংৰাজী: Ligeia বা Ligia; আক্ষৰিক অৰ্থ: ′স্পষ্ট স্বৰৰ′) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।
## কিংবদন্তি
লাইগেইয়া গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত লাইগেইয়াও আছিল।

## তথ্য সংগ্ৰহ

শ্ৰেণী:গ্ৰীক কিংবদন্তি
স্লাট-শেমিং

**স্লাট-শেমিং** হৈছে যৌনতা সম্পৰ্কীয় বিষয়সমূহত সাধাৰণ বা প্ৰথাগত যিবোৰ আচৰণ আৰু চেহেৰা আশা কৰা হয়, সেইবোৰৰ উলংঘন কৰিলে লোকসকলৰ সমালোচনা কৰা।

## ক্ষেত্ৰবিশেষ
এইটো সমকামী পুৰুষসকলৰ ক্ষেত্ৰতো হ’ব পাৰে, যেতিয়া তেওঁলোক বিমিশ্ৰ যৌন আচৰণৰ বাবে অস্বীকৃতিৰ সন্মুখীন হয়। মূলত মহিলাসকলৰ ওপৰত প্ৰভাৱ পেলোৱা লিংগ-ভিত্তিক হিংসাৰ ফলত এই স্লাট-শেমিং হ’ব পাৰে। সাধাৰণতে *[[খানকি|স্লাট]]* শব্দটো পুনৰ ব্যৱহাৰ কৰি মহিলাসকলক অপমান কৰা হয়। 

## প্ৰভাৱ
স্লাট-শেমিংৰ ফলত ব্যক্তিসকল মানসিক আৰু সামাজিক চাপৰ সন্মুখীন হ’ব পাৰে। বিশেষকৈ মহিলাসকলে এই সমালোচনাৰ বাবে লাজ অনুভৱ কৰে, আত্মবিশ্বাস কমি যায়, আৰু সমাজৰ কটাক্ষৰ সন্মুখীন হয়।

## ৰাজনৈতিক আৰু সামাজিক প্ৰতিক্ৰিয়া
স্লাট-শেমিংৰ বিৰুদ্ধে বিভিন্ন সমাজ, সংগঠন, আৰু ব্যক্তি প্ৰতিবাদ কৰিছে। স্লাট-ৱাক নামৰ আন্দোলন ইয়াৰ অন্যতম উদাহৰণ।

## চাওক
* লিংগ বৈষম্য

## তথ্যসূত্ৰ

শ্ৰেণী:নাৰীবাদ
শ্ৰেণী:নাৰীবাদী